Συγκλονιστικές μαρτυρίες μαθητών θυμάτων bullying\nΑρχική > Featured > Πώς αντιμετωπίζεις τον μαινόμενο «ταύρο» του σχολείου;\nΗ Έρη Πιπεράκη, Υπεύθυνη του Ψυχοπαιδαγωγικού Τμήματος στα Εκπαιδευτήρια Δούκα, αναλύει τέσσερα περιστατικά εκφοβισμού μέσα από τις μαρτυρίες θυμάτων σχολικού bullying.\nΤι συμβαίνει όταν ένα παιδί φοβάται το κουδούνι του σχολείου;\nΤα παιδιά της προεφηβικής και εφηβικής ηλικίας, λένε οι παιδοψυχολόγοι, είναι λίγο σαν τα σκυλιά: αν σε βρουν «μπόσικο», οσμίζονται τον φόβο σου και σε βάζουν στο μάτι από νωρίς. Σε θεωρούν ως τον «πιο αδύναμο κρίκο» της μαθητικής και σχολικής αλυσίδας και πλέον είσαι γι’ αυτά το εύκολο θύμα.\nΕκτός από σκυλιά όμως, τα παιδιά, μέσα σε ένα σχολικό περιβάλλον, μοιάζουν και με ένα ακόμη γνωστό ζώο: τον ταύρο και ειδικά αυτόν που στην θέση του σχολικού προαυλίου βλέπει ένα υαλοπωλείο που επιθυμεί να κατεδαφίσει. Και κάπως έτσι, από την αγγλική λέξη «bull» που σημαίνει «ταύρος», προκύπτει και συμβαίνει το bullying, δηλαδή ο εντός των σχολικών τειχών εκφοβισμός.\n«Χρησιμοποιώντας τον όρο “bullying” αναφερόμαστε στη σωματική και συναισθηματική κακοποίηση ενός ατόμου με σκοπό τον αποκλεισμό του από μια στενή κοινωνική ομάδα. Στην εκπαιδευτική πραγματικότητα η σωματική και συναισθηματική βία εξασκείται από παιδί σε παιδί στο πλαίσιο του σχολείου ή σε χώρους που τα παιδιά λειτουργούν σαν ένα σύνολο, όπως αθλητικοί σύλλογοι ή κατασκηνώσεις», μας λέει η Έρη Πιπεράκη, η οποία εργάζεται καθημερινά στα Εκπαιδευτήρια Δούκα προς την κατεύθυνση της εξάλειψης όλων αυτών των φαινομένων μέσα στο σχολικό περιβάλλον.\n4 αληθινές ιστορίες παιδιών που έπεσαν θύματα bullying\nΟ Γιώργος Μ. πήγε στο νέο του σχολείο, ένα δημόσιο στο κέντρο της Κυψέλης, στην πέμπτη δημοτικού. Οι γονείς του πήραν διαζύγιο και αυτός άλλαξε συνοικία, αλλάζοντας ταυτόχρονα γειτονιά αλλά και σχολικό περιβάλλον. Έχασε τους φίλους του, τις σταθερές του, την μισή γη κάτω από τα πόδια του. Στο νέο του σχολείο δεν τον υποδέχτηκαν όπως περίμενε. Ήταν το «καινούργιο παιδί», ο «νέος μαθητής που ήρθε στη μέση του δημοτικού», ο «άγνωστος μεταξύ φίλων». Και ο Γιώργος από την πρώτη στιγμή που πάτησε το πόδι του σε αυτό το προαύλιο, ένιωσε ξένος. Ευάλωτος και αδύναμος.\n«Χαρακτηριστικό του σχολικού εκφοβισμού είναι η ανισότητα δύναμης όπου οι μαθητές που δέχονται τις επιθέσεις είναι συνήθως αδύναμοι να υπερασπιστούν τους εαυτούς τους, αισθάνονται αβοήθητοι και αυτό το εκπέμπουν στους επιτιθέμενους. Ο εκφοβισμός στο χώρο του σχολείου επηρεάζει αρνητικά τους πιο αδύναμους μαθητές οι οποίοι, εκδηλώνοντας την αδυναμία τους ν’ αντιδράσουν, γίνονται εύκολα στόχος», συνεχίζει η κυρία Πιπεράκη.\nΟ Γιώργος απομονώθηκε από τους υπόλοιπους συμμαθητές του. Ακόμη και όταν έκανε ο ίδιος μια προσπάθεια να τους προσεγγίσει, έπεσε πάνω σε έναν τοίχο αδιαφορίας. Μια-δυο φορές χειροδίκησαν εναντίον του, κατόπιν έγινε ο περίγελος όλης της τάξης και ένιωσε στο πετσί του τον χλευασμό των συνομηλίκων του. Μέχρι και σήμερα, δυο σχεδόν χρόνια μετά, ο ίδιος παραδέχεται ότι δεν έχει καταφέρει να βρει ξανά τα «πατήματά» του εντός του σχολικού του περιβάλλοντος.\nΑπό το καθεστώς του «παρία» στην ωμή βία\nΌπως, αντίστοιχα, και η Λίνα Β., η οποία, παρόλο που ήταν παρούσα στο σχολείο της από την Α’ δημοτικού, δεν είχε καλύτερη τύχη από τον Γιώργο. Η Λίνα στις αρχές της έκτης δημοτικού κατάλαβε ότι μια παρέα κοριτσιών από το σχολείο της, στα νότια προάστια της Αθήνας, την έχει βάλει στο μάτι, άγνωστο γιατί. Οι λεκτικές αντεγκλήσεις έγιναν σιγά σιγά αθώα πειράγματα που χτυπούσαν στο «ψαχνό» την ψυχολογία της.\nΤα αθώα πειράγματα μετατράπηκαν στη συνέχεια σε εξαιρετικά ένοχα σπρωξίματα και το θέατρο του εκφοβισμού μεταφέρθηκε από την σχολική αίθουσα στις τουαλέτες του σχολείου\nΕκεί, η παρέα των 5-6 νταήδων κοριτσιών, με την άνεση που παρέχει η ομαδική προστασία, κόλλησαν την Λίνα στον τοίχο. Της τράβηξαν με δύναμη τα μαλλιά, της ξερίζωσαν ολόκληρες τούφες, την έβρισαν χυδαία και την έφτυσαν στο πρόσωπο. Μετά την άφησαν μέσα εκεί, πεσμένη στο πάτωμα, κλαμένη και καταρρακωμένη, να προσπαθεί να μαζέψει τα κομμάτια του κατακερματισμένου ψυχισμού της από το βρώμικο έδαφος της τουαλέτας.\n«Όταν αναφερόμαστε στο σχολικό εκφοβισμό ο θύτης ή η ομάδα των θυτών δημιουργούν – χωρίς να υπάρχει αιτία – επανειλημμένα περιστατικά άσκησης ψυχολογικής και σωματικής βίας για να υποτιμήσουν το θύμα τους και να ικανοποιήσουν την ανάγκη τους να κυριαρχήσουν. Στον εκφοβισμό, οι θύτες επιλέγουν έναν αντίπαλο που τον θεωρούν ανίσχυρο και αδύναμο και σίγουρα όχι ισότιμο», επισημαίνει η κυρία Πιπεράκη.\nΗ Λίνα ουδέποτε θεωρήθηκε «ισότιμη» από τις συμμαθήτριές της, αλλά το εύκολο και βολικό θύμα. Και την επόμενη ημέρα συνέβη το ίδιο, και την μεθεπόμενη ξανά το ίδιο. Και επί δυο εβδομάδες η Λίνα έφευγε από το σχολείο αφού πρώτα είχε συρθεί με βία στα πατώματα της σχολικής τουαλέτας. Και οι «συναντήσεις» τους αυτές τελείωναν πάντα με το τελεσίγραφο: «έτσι και πεις τίποτα στη μάνα σου ή στους δασκάλους μας, την έβαψες».\nΏσπου η Λίνα δεν άντεξε. Και ένα μεσημέρι δεν γύρισε σπίτι της. Πήγε μια βόλτα στον Φλοίσβο να περπατήσει\nΟι γονείς της τρελάθηκαν από την αγωνία τους. Την έπαιρναν τηλέφωνο στο κινητό της και εκείνη δεν το σήκωνε. Και όταν τελικά επέστρεψε τα μεσάνυχτα στο σπίτι της, εξομολογήθηκε τα πάντα στους γονείς της.\nΕκείνοι απευθύνθηκαν στην διεύθυνση του σχολείου ζητώντας βοήθεια. Ο διευθυντής παρενέβη αμέσως, βρήκε την παρέα που ήταν υπεύθυνη για τον γολγοθά της Λίνας και, παρόλο που οι κοπέλες αρνήθηκαν τα πάντα, ο διευθυντής ενημέρωσε άμεσα τους γονείς τους. Τα περιστατικά εκφοβισμού σταμάτησαν από την επόμενη κιόλας ημέρα, αλλά η ζημιά είχε γίνει.\nΗ Λίνα ήταν «κουρέλι» για όλη την χρονιά που ακολούθησε και που τελειώνει σε λίγες εβδομάδες\nΔυστυχώς, το «ρεπερτόριο» του σχολικού εκφοβισμού, σύμφωνα με την κυρία Πιπεράκη, είναι πλέον πλουσιότατο και περιλαμβάνει, μεταξύ πολλών άλλων, προφορικά ή γραπτά αρνητικά σχόλια, προσβλητικά μηνύματα, χειρονομίες, διάδοση ανακριβειών εντός του σχολείου, απομόνωση και απομάκρυνση των θυμάτων από ομαδικές δραστηριότητες, εξαναγκασμό του θύματος με απειλές να κάνει πράγματα που δεν θέλει, ενέργειες που έχουν σκοπό την ταπείνωση του θύματος μέσω του Διαδικτύου, κλοπές ή και ζημιές στα προσωπικά αντικείμενα του θύματος και, τέλος, το πλέον απειλητικό για την ψυχοσωματική ακεραιότητα του κάθε μαθητή: ωμή σωματική βία.\nΕθελουσία απομόνωση και αυτό-τιμωρία\nΟ Μιχάλης Π. ήταν και συνεχίζει να είναι ένας μαθητής με εξαιρετικές επιδόσεις. Στο σχολείο του, ένα δημόσιο στο Περιστέρι, θεωρείται ήδη από την ηλικία των 13 ετών, «πρώτος» στα μαθηματικά και την χημεία.\nΣτην Α’ γυμνασίου, κατά την διάρκεια ενός διαγωνίσματος, όλη η τάξη «κρεμόταν» από το μυαλό του Μιχάλη προκειμένου να περάσουν με επιτυχία ένα δύσκολο διαγώνισμα. Στην πρώτη ερώτηση που του τέθηκε από έναν διπλανό του, ο Μιχάλης βοήθησε. Σε μια δεύτερη, από μια συμμαθήτρια του στο πίσω θρανίο, έκανε το ίδιο και της είπε την σωστή απάντηση σε αυτό που τον ρώτησε. Στην τρίτη ερώτηση όμως, ο Μιχάλης είπε χαμηλόφωνα «αφήστε με να γράψω με την ησυχία μου».\nΑπό το επόμενο διάλειμμα ο Μιχάλης ήταν περσόνα νον γκράτα, ένας ανεπιθύμητος όχι μόνο για την τάξη του, αλλά για όλη την Α’ γυμνασίου –μην ξεχνάμε ότι μιλάμε για ένα σχολικό περιβάλλον, όπου οι φήμες διαδίδονται, από στόμα σε στόμα, εν ριπή οφθαλμού. Ξαφνικά, ο Μιχάλης απομονώθηκε από όλους και από πρώτος έγινε τελευταίος. Έχασε κάθε διάθεση για μάθηση, για παιχνίδι, για όλα. Κλείστηκε στον εαυτό του και στο δωμάτιό του.\nΤα σαββατοκύριακα, αντί να βγει και να παίξει με τους φίλους του μπάσκετ καθόταν στο δωμάτιό του, έτρωγε ελάχιστα, ποιος, αυτό το παιδί που είχε όρεξη για δυο και τρία άτομα. Ο πατέρας του τον έπιασε παράμερα: «τι συμβαίνει Μιχάλη;». «Τίποτα μπαμπά, μια χαρά είμαι», του απάντησε αυτός.\nΣτεναχωριόταν που παλιά μοιραζόταν τα πάντα με τον πατέρα του, το πρότυπό του το ίδιο. Τώρα όμως δεν είχε όρεξη ούτε καν τα αυτονόητα να του πει.\n«Τα παιδιά-θύματα τις περισσότερες φορές αποσιωπούν αυτό που τους συμβαίνει από φόβο και ντροπή. Υπάρχουν όμως κάποιες αλλαγές στη συμπεριφορά του παιδιού που αποτελούν ενδείξεις ότι κάτι συμβαίνει στο σχολικό πλαίσιο», μας αναφέρει με νόημα η κυρία Πιπεράκη και συνεχίζει:\n«Το παιδί μπορεί να επιστρέφει στο σπίτι με κατεστραμμένα προσωπικά αντικείμενα ή βρώμικα ρούχα. Μπορεί να υπάρχουν χτυπήματα που δεν μπορεί να δικαιολογήσει πως έχουν συμβεί. Μπορεί επίσης να έχει νυχτερινούς εφιάλτες ή εκρήξεις θυμού στο σπίτι, εκεί όπου είναι το ασφαλές πλαίσιο για να εκτονώσει το θυμό του γι’ αυτό που του συμβαίνει.\nΓενικά, να γίνεται ευερέθιστο. Και όλα αυτά συνοδευόμενα συχνά από μια δραματική πτώση στις σχολικές του επιδόσεις και μια γενικότερη αδιαφορία για τις μαθητικές του υποχρεώσεις. Στο τέλος, το ίδιο το παιδί επιλέγει την κοινωνική απομόνωση ή ελάχιστους φίλους εκτός σχολείου και εκδηλώνει συναισθήματα άγχους, μοναξιάς, χαμηλής αυτοεκτίμησης και έντονης θλίψης».\nΗ σταγόνα που ξεχείλισε το ποτήρι, για τον Μιχάλη, ήταν όταν, μετά από ένα διάλειμμα, ανέβηκε στην τάξη και βρήκε την σχολική του τσάντα πεσμένη από το παράθυρο στην από κάτω αυλή της πολυκατοικίας που βρισκόταν κολλητά με το σχολείο. Πήγε στον πατέρα του και του είπε τα καθέκαστα. Και εκείνος – ένας άνθρωπος που είχε επίσης πέσει θύμα εκφοβισμού, όταν ήταν παιδί, στο σχολείο του, στην Καλαμάτα – πήρε τον Μιχάλη από το χέρι και κίνησε γη και ουρανό μέχρι ο γιος του να επανενταχθεί αρμονικά μέσα στο ίδιο εκείνο περιβάλλον το οποίο τον αποξένωσε.\n«Αμέσως μόλις ο γονιός υποψιαστεί ότι το παιδί του πιθανόν να είναι θύμα σχολικής βίας πρέπει να επικοινωνήσει με το εκπαιδευτικό πλαίσιο του παιδιού και να εκθέσει τους προβληματισμούς του. Στόχος είναι οι γονείς και το σχολείο να συνεργαστούν ώστε να σταματήσει ο εκφοβισμός και το παιδί να νιώσει ότι βρίσκεται μέσα σε ένα ασφαλές πλαίσιο όπου τα θέματα αντιμετωπίζονται με αποδοχή και κατανόηση», σημειώνει η έμπειρη ψυχολόγος των Εκπαιδευτηρίων Δούκα.\nστην επικίνδυνh λούμπα του ηλεκτρονικού εκφοβισμού\nΓια την Ιωάννα Ν. τα παραπανίσια κιλά της ήταν πάντα το πρόβλημά της μέσα στο σχολικό περιβάλλον. Το πρόβλημά της αυτό, ωστόσο, εντάθηκε όταν η μαθήτρια της Β’ γυμνασίου σε σχολείο της Αργυρούπολης, αποφάσισε να γίνει η πρώτη που θα έχει τον δικό της λογαριασμό σε γνωστό ιστότοπο κοινωνικής δικτύωσης. Η ίδια ποτέ δεν είχε πρόβλημα με το βάρος της –το πρόβλημα το είχαν πάντοτε οι άλλοι και ειδικά οι συμμαθήτριες της, οι οποίες συχνά πετούσαν υπονοούμενα του στιλ «ε, δεν έχεις και το καλύτερο σώμα για να αφήνεις την κοιλιά σου ακάλυπτη».\nΈτσι, όταν η Ιωάννα αποφάσισε να συνεχίσει την σχολική της ζωή δίχως να λαμβάνει υπόψη της τα κακόβουλα και υποτιμητικά σχόλια αλλά και να διανθίσει το προσωπικό της προφίλ με μερικές φωτογραφίες της, τότε κατάλαβε ότι υπάρχουν εκεί έξω άνθρωποι που μπορούν να εκμεταλλευτούν αυτήν την «εξωστρέφεια» που της προσέφερε ο συγκεκριμένος ιστότοπος κοινωνικής δικτύωσης.\n«Το Διαδίκτυο ευνοεί την εύκολη πρόσβαση των παιδιών και εφήβων σε χώρους κοινωνικής δικτύωσης με αποτέλεσμα να παρατηρείται αύξηση του φαινομένου του cyber bullying σε ιστότοπους όπου συγκεντρώνεται μεγάλος αριθμός εφήβων. Με τον όρο «ηλεκτρονικός εκφοβισμός» αναφερόμαστε λοιπόν στη θυματοποίηση μαθητών μέσα από το internet», τονίζει η κυρία Πιπεράκη.\nΑυτό που περιγράφει η ψυχολόγος των Εκπαιδευτηρίων Δούκα συνέβη ακριβώς και στην Ιωάννα: σύντομα, είδε φωτογραφίες της, άλλες απλές και άλλες «πειραγμένες» από ειδικά προγράμματα επεξεργασίας φωτογραφιών, σε διάφορες γωνιές του Διαδικτύου, μέχρι και σε ιστότοπους γνωριμιών ενηλίκων –κάτι που η ίδια ουδέποτε επεδίωξε να κάνει.\nΕκτός από το πείραγμα για τα κιλά της, η Ιωάννα είχε τώρα να αντιμετωπίσει και έναν δεύτερο «εχθρό»: τα υποτιμητικά σχόλια όλων των συμμαθητών της για τις φωτογραφίες της που διακινούνταν, χωρίς την θέλησή και συγκατάθεσή της, εντός του σχολικού περιβάλλοντος, διαμέσου κινητών τηλεφώνων και κοινωνικών δικτύων.\nΈβαλε τα κλάματα μέσα στην τάξη –δεν κατάφερε καν να περπατήσει μέχρι το σπίτι της\nΜετά από μια ώρα ήρθε και την πήρε η μητέρα της. Και η Ιωάννα αναγκάστηκε να της εκμυστηρευτεί τα πάντα. Το θέμα έφτασε στον Γυμνασιάρχη, ο οποίος και το ανέφερε στην Δίωξη Ηλεκτρονικού Εγκλήματος. Η Ιωάννα ζήτησε από τους γονείς της να φύγει από το σχολείο αυτό –όπως και έγινε, την αμέσως επόμενη χρονιά. Έκτοτε, βλέπει κάθε εβδομάδα έναν παιδοψυχολόγο. Αμέσως, η διάθεση της βελτιώθηκε δραματικά και οι βαθμοί και οι σχολικές της επιδόσεις ήρθαν ξανά στα φυσιολογικά τους επίπεδα σε σχέση με πριν το περιστατικό.\n«O σχολικός εκφοβισμός σαφέστατα επηρεάζει τη συναισθηματική ανάπτυξη του παιδιού. Τα συναισθήματα που βιώνουν τα θύματα του σχολικού εκφοβισμού είναι πολλά. Θεωρούν ότι φταίνε γι’ αυτό που συμβαίνει εκδηλώνοντας ενοχικά συναισθήματα: για παράδειγμα μπορεί να πουν “με λένε «μυτόγκα», έχω μεγάλη μύτη, άρα εγώ φταίω”.\nΣαφέστατα υπάρχει και έντονος θυμός γι’ αυτό που τους συμβαίνει, ένας θυμός που εκφράζεται σε οικεία πρόσωπα μέσα στο οικογενειακό περιβάλλον ή σε πλαίσια όπου αισθάνονται ασφάλεια. Σιγά σιγά οδηγούνται σε συναισθηματική απομόνωση και κατάθλιψη.\nΕάν δεν λάβουν κατάλληλη στήριξη αντιμετωπίζουν δυσκολίες στον κοινωνικό τους ρόλο και δυσκολεύονται ιδιαίτερα να εμπιστευθούν, γεγονός που επηρεάζει και τις μετέπειτα διαπροσωπικές τους σχέσεις», σημειώνει η κυρία Πιπεράκη.\nΣε κάθε περίπτωση, ο Γιώργος, η Λίνα, ο Μιχάλης και η Ιωάννα βγήκαν λαβωμένοι αλλά ζωντανοί από την ψυχολογική τους αυτή περιπέτεια. Οι πληγές και τα τραύματα δεν ξέρουμε πότε θα φανούν ακριβώς, αλλά το θέμα είναι ότι και τα τέσσερα αυτά παιδιά μίλησαν σε γονείς και ειδικούς. Ζήτησαν βοήθεια. Συμβουλεύτηκαν τους μεγαλυτέρους τους. Και κατάφεραν, σιγά σιγά και με πολλή προσπάθεια, να βγουν μέσα από την ψυχολογική αλεπότρυπα του bullying που υπέστησαν.\n«Ποτέ ξανά bullying μέσα στο σχολικό περιβάλλον»\nΔεν πρέπει, ωστόσο, να ξεχνάμε ότι εκεί έξω υπάρχουν άλλα τόσα παιδιά που δεν θα καταφέρουν ποτέ να εκφράσουν τις πιο μύχιες των σκέψεών τους. Δεν θα κατορθώσουν ποτέ τους να ξεπεράσουν τον ψυχοσωματικό ύφαλο του σχολικού εκφοβισμού. Και γι’ αυτά ακριβώς τα παιδιά πρέπει να δουλέψουν όλοι μαζί, ενωμένοι, εκπαιδευτικοί και επιστήμονες, δάσκαλοι και ψυχολόγοι, καθηγητές και παιδαγωγοί, με κοινό στόχο και οδηγό το σύνθημα: «ποτέ ξανά bullying μέσα στο σχολικό περιβάλλον».\nΤα Εκπαιδευτήρια Δούκα λένε «Όχι στη Βία» αναπτύσσοντας ένα φιλόδοξο πρόγραμμα δράσεων κατά της βίας το οποίο απλώνεται σε όλες τις εκπαιδευτικές βαθμίδες.


Ae Oche Docks, Μέστρε - Κριτικές εστιατορίων - TripAdvisor\nΜέστρε: Όλα τα εστιατόρια Ae Oche Docks: Εστιατόρια στην περιοχή\nΜέστρε: Όλες οι δραστηριότητες Δραστηριότητες κοντά σε: Ae Oche Docks\nAe Oche Docks, Μέστρε\nΕυρώπη Ιταλία Βένετο Επαρχία Βενετίας Πόλη της Βενετίας Μέστρε Εστιατόρια σε Μέστρε Ae Oche Docks\nΝο 63 από 274 στην κατηγορία Εστιατόρια για: Μέστρε €€ - €€€\nΙταλική, Μπαρ, Πίτσα Viale Ancona 18, 30172, Μέστρε, Ιταλία+39 041 532 1892Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 497 κριτικέςΕξαιρετικό23%Πολύ καλό39%Μέτριο23%Ανεπαρκές8%Πολύ κακό7%Ανοίγει σε 10 λεπτάΚυρ - Πεμ19:00 - 23:00Δευ - Παρ12:00 - 14:30Παρ - Σαβ19:00 - 23:45Αναλυτικό ωράριο ΚΟΥΖΙΝΕΣ Ιταλική, Μπαρ, Πίτσα, Μεσογειακή, Κατάλληλο για χορτοφάγους, Επιλογές βίγκαν, Πιάτα χωρίς γλουτένη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Viale Ancona 18, 30172, Μέστρε, ΙταλίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι ευρωπαϊκό; Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο ειδικεύεται σε φαγητό χαλάλ; Ναι Όχι Άγνωστο Αυτό το εστιατόριο σερβίρει κουζίνα κοσέρ; Ναι Όχι Άγνωστο Αυτό το εστιατόριο διαθέτει πάρκινγκ;Ναι Όχι Άγνωστο Αυτό το εστιατόριο διαθέτει αίθουσες για ιδιωτικό δείπνο;Ναι Όχι Άγνωστο Αυτό το εστιατόριο προσφέρει προνομιακό πάρκινγκ;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (497)Βαθμολογία ταξιδιωτών Εξαιρετικό14Πολύ καλό10Μέτριο5Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (29)Ιταλικά (388)Αγγλικά (48)Περισσότερες γλώσσες Γλώσσα Ελληνικά (29)Ιταλικά (388)Αγγλικά (48)Ισπανικά (20)Γαλλικά (14)Πορτογαλικά (14)Γερμανικά (6)Ολλανδικά (4)Δανέζικα (1)Ρωσικά (1)Τσέχικα (1)Δείτε τι λένε οι ταξιδιώτες: 1 - 10 από 29 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNew_traveller17London2912Η κριτική γράφτηκε 22 Νοεμβρίου 2016 μέσω κινητής συσκευής Μεγάλη ποικιλία από πίτσεςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η AeOche_Mestre, General Manager του Ae Oche Docks, έχει απαντήσει σε αυτή την κριτικήΑπάντηση: 4 Δεκεμβρίου 2016Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFederico LΛιντς, Ηνωμένο Βασίλειο6126Η κριτική γράφτηκε 16 Νοεμβρίου 2016 Πίτσα;; Αυτό είναι το ιδανικό μέροςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBradnLaurelΒανκούβερ, Καναδάς228Η κριτική γράφτηκε 4 Νοεμβρίου 2016 Περπατώντας στη ΒενετίαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιinguna318Jelgava, Latvia268Η κριτική γράφτηκε 28 Σεπτεμβρίου 2016 Καλό φαγητό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFung S104Η κριτική γράφτηκε 26 Σεπτεμβρίου 2016 Καλό φαγητό, λογική τιμή.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιginaH1985Βόρεια Augusta, Νότια Καρολίνα114Η κριτική γράφτηκε 16 Ιουλίου 2016 Η καλύτερη πίτσα καθορίζονται ελεύθερα χέριαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAlíz J64Η κριτική γράφτηκε 25 Μαρτίου 2016 μέσω κινητής συσκευής Καλό φαγητό εξαιρετικό σέρβιςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRich MΣέφιλντ, Ηνωμένο Βασίλειο3611Η κριτική γράφτηκε 21 Φεβρουαρίου 2016 μέσω κινητής συσκευής Κορυφαίο φαγητό κορυφαία εξυπηρέτησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSuzieQ10001Γλασκόβη, Ηνωμένο Βασίλειο299Η κριτική γράφτηκε 19 Φεβρουαρίου 2016 Καλό φαγητό, εξαιρετικό σέρβιςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSandraVugVelika Gorica, Κροατία2Η κριτική γράφτηκε 25 Νοεμβρίου 2015 Εξαιρετική πίτσαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο123Ενημέρωση καταχώρισης… Στην περιοχή Κοντινά εστιατόριαBefed Brew Pub770 κριτικές 0,02 χλμ μακριά Bombay Spice332 κριτικές 0,44 χλμ μακριά Alla Laguna158 κριτικές 0,51 χλμ μακριά Unico Ristorante345 κριτικές 0,06 χλμ μακριά Κοντινά αξιοθέαταForte Marghera61 κριτικές 0,34 χλμ μακριά Duomo di San Lorenzo Martire17 κριτικές 1,26 χλμ μακριά Teatro Corso21 κριτικές 0,88 χλμ μακριά Venice Wine Tour27 κριτικές 1,11 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Ae Oche Docks και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nViale Ancona 18, 30172, Μέστρε, Ιταλία Τοποθεσία:


Οι πολιτικές οικογένειες «ζουν και βασιλεύουν» και στη νέα Βουλή-τρεις Σερραίοι - Ανεξάρτητος-νέα του ν. Σερρών Οι πολιτικές οικογένειες «ζουν και βασιλεύουν» και στη νέα Βουλή-τρεις Σερραίοι - Ανεξάρτητος-νέα του ν. Σερρών\nΟι πολιτικές οικογένειες «ζουν και βασιλεύουν» και στη νέα Βουλή-τρεις Σερραίοι\nBy ανεξάρτητος on 30 Ιανουαρίου 2015 1 Comment\nΓεμάτη «γνώριμα» ονόματα, ήτοι εκπροσώπους παραδοσιακών πολιτικών οικογενειών και συγγενείς παλαιών βουλευτών θα είναι και η επόμενη Βουλή. Σύμφωνα με ρεπορταζ της εφημερίδας Ναυτεμπορική η οποία έκανε καταγραφή των ονομάτων (στους οποίους συμπεριέλαβε και τρεις Σερραίους βουλευτές):\nΗ εκλογή απογόνων παλαιών πρωθυπουργών, υπουργών και βουλευτών αποτελεί διαχρονική σταθερά της πολιτικής ζωής που άντεξε και στις τελευταίες εκλογές παρά την κατάρρευση του παλαιού δικομματισμού και τη σημαντική ανανέωση του πολιτικού προσωπικού.\nΤο φαινόμενο αντιμετωπίζεται συχνά ως συνώνυμο των πελατειακών σχέσεων αν και θα πρέπει να σημειωθεί ότι σύμφωνα με τη διεθνή βιβλιογραφία των Πολιτικών Επιστημών και της Πολιτικής Κοινωνιολογίας η παρουσία των πολιτικών οικογενειών θεωρείται αποτέλεσμα δύο ειδικότερων παραγόντων.\nΟ πρώτος είναι η ύπαρξη αυξημένου πολιτικού κεφαλαίου (σχέσεις των τζακιών με τον κομματικό μηχανισμό, αναγνωρισιμότητα ονόματος κτλ)\nκαι ο δεύτερος η παρουσία ενισχυμένου ανθρώπινου κεφαλαίου (κοινωνικοποίηση σε περιβάλλον όπου υπάρχει αυξημένο ενδιαφέρον για την πολιτική, μετάδοση πολιτικών γνώσεων και ικανοτήτων από γενιά σε γενιά κτλ).\nΟι περισσότεροι εκπρόσωποι των παλαιών «τζακιών» της νέας Βουλής καταμετρώνται, πάντως, στις τάξεις τη ΝΔ όπου ένας στους πέντε βουλευτές διατηρεί συγγενική σχέση με τουλάχιστον ένα πρόσωπο που συμμετείχε σε παλαιότερες συνθέσεις της Βουλής. Πέραν της ΝΔ όμως διαπιστώνεται ότι ακόμη και το νεοσύστατο Ποτάμι έχει στις τάξεις του τρείς βουλευτές οι οποίοι έχουν συγγενική σχέση με παλαιότερους αντιπροσώπους της Βουλή.\nΤο φαινόμενο βέβαια παρατηρείται και στα κόμματα της αριστεράς, αν και σε μικρότερο βαθμό. Αξίζει, πάντως, να σημειωθεί ότι η επόμενη θα έχει για μία ακόμη φορά εκπροσώπους της οικογένειας Καραμανλή και Μητσοτάκη αλλά δεν θα υπάρχει πλέον κανένας Παπανδρέου, αφού η μεγάλη πολιτική οικογένεια των τριών πρωθυπουργών μένει για πρώτη φορά χωρίς βουλευτή εδώ και αρκετές δεκαετίες.\nΑκολουθεί κατάταξη των κομμάτων με βάση των αριθμό μελών της νέας Βουλής που προέρχονται από πολιτικές οικογένειες.\nΦωτεινή Αραμπατζή (Σερρών), πρώην σύζυγος του παλαιού υπουργού του ΠΑΣΟΚ, Γιάννη Μαγκριώτη.\nΜιλτιάδης Βαρβιτσιώτης (Β’ Αθηνών), γιος του παλαιού υπουργού της ΝΔ, Ιωάννη Βαρβιτσιώτη. Η οικογένεια εκπροσωπείται περισσότερα από 100 χρόνια στην ελληνική Βουλή.\nΘανάσης Δαβάκης (Λακωνίας), μακρινός ανιψιός των παλαιών βουλευτών της ΕΡΕ και της ΝΔ, Δημητρίου και Ιωάννη Δαβάκη.\nΧρίστος Δήμας (Κορινθίας) γιος του αντιπροέδρου της ΝΔ παλαιού Επιτρόπου της ΕΕ και υποψήφιου Προέδρου της Δημοκρατίας, Σταύρου Δήμα.\nΚώστας Καραμανλής του Αλέξανδρου (Α’ Θεσσαλονίκης) ο πρώην πρωθυπουργός είναι ανιψιός του Κωνσταντίνου Καραμανλή.\nΚώστας Καραμανλής του Αχιλλέα (Σερρών), ξάδερφος του Κώστα Καραμανλή και ανιψιός του Κωνσταντίνου Καραμανλή.\nΚώστας Καραγκούνης (Αιτωλοακαρνανίας), ο εκπρόσωπος Τύπου της ΝΔ είναι γιος του παλαιού βουλευτή της ΝΔ, Ανδρέα Καραγκούνη.\nΌλγα Κεφαλογιάννη (Α’ Αθηνών) η τέως υπουργός Τουρισμού είναι κόρη του ιστορικού στελέχους και πρώην υπουργού της ΝΔ, Ιωάννη Κεφαλογιάννη.\nΓιάννης Κεφαλογιάννης (Ρεθύμνου) ανιψιός του Ιωάννη Κεφαλογιάννη.\nΕυάγγελος Μεϊμαράκης (Β’ Αθηνών), γόνος παλαιότατης πολιτικής οικογένειας, γιος του βουλευτή της ΕΡΕ, Ιωάννη Μεϊμαράκη και ανιψιός του βουλευτή του Λαϊκού Κόμματος, Βασίλη Μεϊμαράκη.\nΚυριάκος Μητσοτάκης (Β’ Αθηνών), γιος του πρώην πρωθυπουργού Κωνσταντίνου Μητσοτάκη ο οποίος είναι ανιψιός του Ελευθέριου Βενιζέλου.\nΝτόρα Μπακογιάννη (Α’ Αθηνών), κόρη του πρώην πρωθυπουργού Κωνσταντίνου Μητσοτάκη και χήρα του δολοφονηθέντα βουλευτή από τη 17Ν Παύλου Μπακογιάννη.\nΕυάγγελος Μπασιάκος, (Βοιωτίας), γιος του παλαιού βουλευτή της ΕΡΕ, Αριστείδη Μπασιάκου.\nΝίκος Παναγιωτόπουλος (Καβάλας), ανιψιός του παλαιού βουλευτή του νομού, Γιώργου Παναγιωτόπουλου.\nΣίμος Κεδίκογλου (Ευβοίας), γιός του πρώην υπουργού του ΠΑΣΟΚ, Βασίλη Κεδίκογλου.\nΑντώνης Σαμαράς (Μεσσηνίας), ανιψιός του βουλευτή της ΕΡΕ, Γιώργου Σαμαρά και εγγονός του παλαιού υπουργού Αλέξανδρου Ζάννα.\nΚώστας Σκρέκας (Τρικάλων), γιος του πρώην βουλευτή της ΝΔ, Θεόδωρου Σκρέκα.\nΒασιλική Κατριβάνου (Β’ Αθηνών), ανιψιά του παλαιού βουλευτή της ΕΔΑ και υπουργού της κυβέρνησης Ζολώτα, Θεόδωρου Κατριβάνου.\nΧαρά Καφαντάρη (Β΄Αθηνών), συγγενής του παλαιού πρωθυπουργού Γιώργου Καφαντάρη και ξαδέρφη της πρώην βουλευτού του ΚΚΕ, Λίλας Καφαντάρη.\nΖωή Κωνσταντοπούλου (Α’ Αθηνών), κόρη του πρώην προέδρου του ΣΥΝ, Νίκου Κωνσταντόπουλου.\nΣτάθης Παναγούλης (Β’ Αθηνών), αδελφός του αγωνιστή της Δημοκρατίας και μετέπειτα βουλευτή της Ένωσης Κέντρου-Νέες Δυνάμεις, Αλέκου Παναγούλη.\nΖεϊμπέκ Χουσεΐν (Ξάνθης), εγγονός του Ζεϊμπέκ Χουσεΐν παλαιού βουλευτή του Εργατικού Κόμματος και ανιψιός του Ζεϊμπέκ Τζελάλ πρώην βουλευτή της ΝΔ.\nΑντιγόνη Λυμπεράκη (Β’ Αθηνών), ανιψιά του πρώην πρωθυπουργού Κωνσταντίνου Μητσοτάκη.\nΙάσων Φωτήλας (Αχαΐας), γόνος παλαιάς πολιτικής οικογένειας, γιος του παλαιού υφυπουργού του ΠΑΣΟΚ, Ασημάκη Φωτήλα.\nΑλέξανδρος Χατζηδημητρίου (Σερρών), ανιψιός του πρώην βουλευτή της Πολιτικής Άνοιξης, Κωνσταντίνου Χατζηδημητρίου.\nΓιώργος Λαμπρούλης (Λάρισας), γιος του αείμνηστου στελέχους του ΚΚΕ και Δημάρχου Λαρισαίων επί 14 χρόνια, Αριστείδη Λαμπρούλη.\nΔιαμάντω Μανωλάκου (Α’ Πειραιώς), σύζυγος του στελέχους και παλαιού βουλευτή του ΚΚΕ, Δημήτρη Γόντικα.\nΦώφη Γεννηματά (Β’ Αθηνών), κόρη του ιστορικού στελέχους του ΠΑΣΟΚ και αναμορφωτή του συστήματος Υγείας, Γιώργου Γεννηματά.\n(πηγη: Ναυτεμπορική, σκίτσο απο την Καθημερινή)\nβουλευτές, σόι, τζάκια\nΟι πολιτικές οικογένειες «ζουν και βασιλεύουν» και στη νέα Βουλή-τρεις Σερραίοι added by ανεξάρτητος on 30 Ιανουαρίου 2015\nOne Response to "Οι πολιτικές οικογένειες «ζουν και βασιλεύουν» και στη νέα Βουλή-τρεις Σερραίοι"\nkostas 14 Φεβρουαρίου 2015 at 09:39\nΔεν φτάνει που ασχολούνται με την Ελλάδα όλο το 24ωρο, για το δικό μας καλό, τους κάνουμε και κριτική?


Νέα & Media | Coca-Cola Τρία Έψιλον\nΜοιραζόμαστε τα νέα μας\nΘέλουμε να μοιραστούμε μαζί σας τα νέα μας, τα βίντεο και τις ιστορίες μας.\nΟργανωτική αλλαγή στην Coca‑Cola Τρία Έψιλον\nΗ δέσμευσή μας να λειτουργούμε υπεύθυνα αναγνωρίζεται σε τοπικό και διεθνές επίπεδο.\nΑνακαλύψτε το πλούσιο χαρτοφυλάκιο αγαπημένων προϊόντων που παράγει και διανέμει η εταιρεία μας! Ανάμεσά τους και η Coca‑Cola, το πιο διάσημο και αγαπημένο αναψυκτικό σε όλο τον κόσμο.\nΕξερευνήστε εκθέσεις και απολογισμούς γύρω από την επιχειρηματική μας δραστηριότητα.\nΣε συνεργασία με την Coca‑Cola Hellas, το 2006 ξεκινήσαμε τη δράση «Αποστολή Νερό». Ένα πρόγραμμα που συνεχίζεται με μεγάλη επιτυχία, υπογραμμίζοντας τη δέσμευσή μας για την προστασία του περιβάλλοντος και την σωστή διαχείριση του νερού.\nΘεσσαλία: Ένας τόπος με μοναδικές ιστορίες που υφαίνονται στον αργαλειό του χρόνου. Ένας τόπος τόσο ζωντανός και αυθεντικός που αξίζει να «ταξιδέψει» σε όλο τον κόσμο! Μοιραστείτε τις ομορφιές του και ανακαλύψτε τη «Σύμπραξη Τουρισμού για τη Θεσσαλία» που ενισχύει την τουριστική προβολή του τόπου στην Ελλάδα και το εξωτερικό.


Toyota Auris facelift με πιο πράσινα μοτέρ - Η Toyota θα παρουσιάσει την άλλη εβδομάδα στη Γενεύη το ανανεωμένο Auris, το οποίο δέχτηκε μικρές αλλά σημαντικές πινελιές «φρεσκαρίσματος» - gocar.gr - GoForward\nΓιώργος Σαργιαννίδηςστις 24.02.2015\nΗ Toyota θα παρουσιάσει το ανανεωμένο Auris στην Έκθεση Αυτοκινήτου της Γενεύης, το οποίο έχει μικρές αλλαγές σε σχέση με το υπάρχον μοντέλο. Στην εμπρός μάσκα συναντάμε μία πιο κοφτερή γρίλια, πιο επιθετικά φανάρια και έναν νέο προφυλακτήρα, ωστόσο η εταιρεία δεν δημοσιοποίησε ακόμα καμία επίσημη φωτογραφία για το πίσω τμήμα, αλλά αναμένουμε διαφορετικά φωτιστικά σώματα και ίσως έναν νέο προφυλακτήρα.\nΗ φωτογραφία του εσωτερικού δείχνει τη συνέχιση του απλού και λιτού κοκπιτ που είχε και στο απερχόμενο μοντέλο με μικρές αλλαγές στο υλικό που χρησιμοποιήθηκε, στην σχεδίαση των αεραγωγών και στη θέση του old school ρολογιού. Το τελευταίο βρήκε τη θέση του ακριβώς δίπλα από την μεγάλη οθόνη αφής, που βρίσκεται στο κέντρο της κονσόλας.\nΚάτω από το καπό του ανανεωμένου Auris hatchback και στέισον βάγκον θα βρουν τη θέση τους «νέοι και βελτιωμένοι» κινητήρες βενζίνης και πετρελαίου, καθώς και ένα υβριδικό σύνολο για το «πράσινο» μοντέλο της γκάμας, κάτι που το μας μαρτυράει η φωτογραφία με το εσωτερικό.\nΤο ανανεωμένο Auris πρόκειται να παρουσιαστεί την επόμενη εβδομάδα στο Σαλόνι της Γενεύης και συγκεκριμένα στο περίπτερο της Toyota, δίπλα από το ανανεωμένο Avensis. Φήμες θέλουν στην γκάμα του Auris να προστεθεί ακόμα ένα μοντέλο, αργότερα μέσα στο χρόνο, το οποίο θα είναι το Auris Cross (δεν είναι επίσημο το όνομα) με τη διαφορά -σε σχέση με τη hatchback έκδοση- να είναι το ύψος του αμαξώματος από το έδαφος και ίσως να χρησιμοποιεί και τετρακίνηση.


Lierac Premium La Cure Set Δώρου Με Ένεση Νεότητας Για\nΑρχική/Προσφορές/Για τη Μαμά/Lierac Premium La Cure Set Δώρου Με Ένεση Νεότητας Για Απόλυτη Αντιγήρανση 30ml & Κρέμα Προσώπου Πλούσιας Υφής Απόλυτης Αντιγήρανσης & Άνεσης 50ml & Δώρο Δερμάτινο Πορτοφόλι\nΤιμή στο φαρμακείο: 203,43 € (Συμπεριλαμβανομένου Φορου) Κέρδος: 99,68 € (49%)\nΤο Set Premium περιλαμβάνει:\nLierac Premium La Cure Ένεση Νεότητας Για Απόλυτη Αντιγήρανση 30ml: Μια καινοτομία που συμβάλλει στην καταπολέμηση της ραγδαίας ή επιταχυνόμενης γήρανσης.\nPremium La Creme Voluptueuse Κρέμα Προσώπου Απόλυτης Αντιγήρανσης & Άνεσης 50ml: Η ευπώλητη, η ανυπέρβλητη κρέμα απόλυτης αντιγήρανσης και άνεσης.\n4,97 € Τιμή στο φαρμακείο: 9,04 €\nΚέρδος: 4,07 € (45%)\n20,04 € Τιμή στο φαρμακείο: 36,43 €\nΚέρδος: 16,39 € (45%)\n7,10 € Τιμή στο φαρμακείο: 12,91 € (Συμπεριλαμβανομένου Φορου)\nΚέρδος: 5,81 € (45%)\nLierac Premium La Cure Set Δώρου Με Ένεση Νεότητας Για Απόλυτη Αντιγήρανση 30ml & Κρέμα Προσώπου Πλούσιας Υφής Απόλυτης Αντιγήρανσης & Άνεσης 50ml & Δώρο Δερμάτινο Πορτοφόλι - 103,75 €\n"Η ΕΝΕΣΗ ΝΕΟΤΗΤΑΣ"\nΠληροφoρίες: Βασισμένη στις τελευταίες ανακαλύψεις της αναγεννητικής ιατρικής, η La Cure Απόλυτης Αντιγήρανσης διαθέτει ένα πρωτότυπο και καινοτόμο σύμπλοκο που δρα στοχευμένα στο φαινόμενο της ραγδαίας γήρανσης της επιδερμίδας.\nΣυνδυάζει το εξαπεπτίδιο FX, ένα υψηλής συγκέντρωσης FOXO-like ενεργό συστατικό που αναγεννά τους ιστούς του δέρματος, με την τεχνολογία GDF-11, που ενεργοποιεί τη δράση της πρωτεΐνης της νεότητας GDF-11, η οποία ευθύνεται για την αναζωογόνηση των κυττάρων. Ο αριθμός των νεαρών κυττάρων αυξάνεται ενώ ο αριθμός των γερασμένων κυττάρων μειώνεται. Όσο περνούν οι μέρες, τα σημάδια του στρες εξαλείφονται από την επιδερμίδα, η οποία αναγεννάται δίνοντας τη θέση της σε ένα ορατά νεότερο πρόσωπο σε 28 μόλις ημέρες. Η πρωτοποριακή σύνθεση της La Cure αναπτύχθηκε σε συνεργασία με το Πανεπιστήμιο του Harvard για να δημιουργηθεί μία πολύτιμη ενεργή υφή με χιλιάδες αιωρούμενες μικροκάψουλες, που έχουν αποτέλεσμα αποκατάστασης και έναν απροσδόκητο χείμαρρο αισθήσεων, όπου η φρεσκάδα οδηγεί στην άνεση. Το ιδιαίτερο άρωμα απελευθερώνει νότες γιασεμιού, ίριδας και musk. Η επιδερμίδα αποκτά αίσθηση άνεσης και ανανεώνεται άμεσα, ενώ φαίνεται πιο λεία και ξεκούραστη. Η La Cure is είναι σαν φάρμακο ομορφιάς. Τολμήστε να κάνετε μία ένεση νεότητας.\nΑμέσως: η επιδερμίδα είναι πιο λαμπερή και με μεγαλύτερη αίσθηση άνεσης 96%.\nΣύvθεση: Ένα καινοτόμο και υψηλής απόδοσης δίδυμο ενεργών συστατικών συνδυάζεται με τα βασικά ενεργά συστατικά της σειράς Premium προκειμένου να επιτευχθεί η πιο ολοκληρωμένη αντιγηραντική δράση. Εξαπεπτίδιο FX – εντατική αναγέννηση: αναπαράγει τη δράση της FOXO (πρωτεΐνη της αθανασίας). Αποκαθιστά τη βέλτιση λειτουργία των βλαστοκυττάρων προκειμένου να επανενεργοποιηθεί η αναγέννηση στην επιδερμίδα και στο χόριο = περισσότερα νεαρά κύτταρα. Τεχνολογία GDF-11 – εντατική αναγέννηση: ενεργοποίηση της σύνθεσης της GDF-11 (πρωτεΐνη της νεότητας). Αναζωογονεί τα γερασμένα κύτταρα για να τους δώσει τα χαρακτηριστικά των νεαρών κυττάρων και επαναφέρει την ικανότητά τους να επανορθώνονται = λιγότερα γερασμένα κύτταρα. Συμπληρωματικά ενεργά συστατικά:\nΑναζωογονητική νιασιναμίδη (ενίσχυση ενέργειας)\nΑντιοξειδωτικά μαύρα λουλούδια\nΑντιγηραντικό σύμπλοκο hyalu-3\nXρήση: Εφαρμόστε πρωί και βράδυ στο πρόσωπο, πριν από την κρέμα περιποίησης που χρησιμοποιείτε συνήθως.\nΠληροφορiες: Η ευπώλητη κρέμα, εμπνευσμένη από την αναγεννητική ιατρική, με συγκέντρωση 8,5% σε σύμπλοκο Premium Cellular (ευρεσιτεχνία υπό κατοχύρωση) και με συγκέντρωση 5% σε υαλουρονικό οξύ, που μέρα με τη μέρα διορθώνει όλα τα σημάδια της γήρανσης. Εμπλουτισμένη με σύμπλοκο εξαιρετικής θρέψης, θρέφει εντατικά την επιδερμίδα προσφέροντάς της ανυπέρβλητη άνεση. Η αυθεντική ενεργή υφή της, πάντα κρεμώδης και απαλή, προσφέρει άμεσο αποτέλεσμα αποκατάστασης δεύτερης επιδερμίδας με πρωτόγνωρο βελούδινο τελείωμα.\nΧρήση: Απλώνετε την κρέμα πρωί και/ή βράδυ σε όλο το πρόσωπο, μόνη της ή μετά το Premium Serum ή τον ορό La Cure .\nGift Sets - Καλλυντικά - Περιποίηση Προσώπου - Υαλουρονικό Οξύ.


STUDIO :: Συστήματα Monitoring :: Baby RAM - ELINA - Προϊόντα\nΑρχική/STUDIO/Συστήματα Monitoring/Baby RAM\n(€185.00 χωρίς ΦΠΑ)\nTo Heritage Audio Baby RAM είναι το απόλυτο σύστημα passive-monitoring, παρέχοντας το πιο διαφανές σήμα με την καλύτερη στερεοφωνική απεικόνιση από οποιαδήποτε άλλα διαθέσιμα παθητικά σχέδια!\nΟ κλασικός σχεδιασμός της κονσόλας συναντά μια παθητική διαδρομή σήματος.\nΠαρουσιάζουμε το Baby RAM: ένα μπουτίκ, παθητικό χειριστήριο monitor εμπνευσμένο από κλασικά ευρωπαϊκά σχέδια κονσόλας. Το Baby RAM είναι ο απόλυτος ελεγκτής για απόλυτη διαφάνεια-με μια διαδρομή σήματος μηδενικού συμβιβασμού, σε συνδυασμό με ένα απλοποιημένο σετ ελέγχου, διατηρεί τόσο τα ηχεία σας όσο και τα αυτιά σας εκεί που τα χρειάζεστε. Το Baby RAM διαθέτει έναν περιστροφικό διακόπτη 4 ζωνών, 24 βημάτων για ένταση σε αντίθεση με τα φθηνότερα στερεοφωνικά ποτενσιόμετρα, πράγμα που σημαίνει ότι η ακρίβεια του στερεοφωνικού σας σήματος είναι τέλεια σε κάθε θέση! Το Baby RAM δεν έχει επίσης απώλεια εισαγωγής, πράγμα που σημαίνει ότι δεν υπάρχει επιπλέον χρωματισμός ή απώλεια σήματος σε οποιεσδήποτε ρυθμίσεις.\nΣύνθετος σχεδιασμός με απλοποιημένη ροή εργασίας.\nΤο Baby RAM μπορεί να περιλαμβάνει ένα σχέδιο κυκλώματος υψηλής ποιότητας, αλλά δεν μπορεί να είναι πιο εύκολο στη χρήση: 2 στερεοφωνικές εισόδους και εξόδους -balanced και ground free (συμβατές και με unbalanced) με επιχρυσωμένες υποδοχές TRS και Mute, Dim, τα χειριστήρια monitoring Mono και Volume καθιστούν τo Baby RAM εύκολo για εργασία. Και με τον παθητικό σχεδιασμό του, σημαίνει επίσης ότι δεν ανησυχείτε για κακά τροφοδοτικά, καθώς δεν απαιτείται τροφοδοσία! Το Baby RAM είναι κατασκευασμένο με τις πιο σύγχρονες μεθόδους κατασκευής και σχεδιασμού, χωρίς ποτέ να διακυβεύεται η ποιότητα του ήχου - κατασκευάζονται στην έδρα της Heritage στην Ισπανία.\n▪ Κλασικός σχεδιασμός ευρωπαϊκής κονσόλας, εμπνευσμένος από τα καλύτερα τμήματα των master-consoles\n▪ Χωρίς απώλεια εισαγωγής, για τον πιο διαφανή παθητικό σχεδιασμό που υπάρχει\n▪ Τέλεια στερεοφωνική απεικόνιση, χάρη στον περιστροφικό διακόπτη 24 βημάτων με το ένα δέκατο της ακρίβειας dB σε κάθε θέση εξασθένησης\n▪ Πλήρως παθητικό, που σημαίνει ότι δεν απαιτείται τροφοδοσία\n▪ Δύο στέρεο ζευγάρια εισόδων και εξόδων στερεοφωνικού, όλες balanced και ground free (συμβατές με unbalanced) σε επιχρυσωμένα βύσματα TRS\n▪ ‘Εέγχος MUTE, DIM και MONO


Καρκίνος – Εβδομαδιαίες αστρολογικές προβλέψεις και τα τυχερά νούμερα 2/9 έως και 8/9/2019 από την Αλίντα Κανάκη ! - Αλίντα Κανάκη\nΤα οικονομικά σας θέματα έχουν προτεραιότητα αυτή την περίοδο. Η θέση του Άρη από την Παρθένο και τον 3ο οίκο ευνοεί συνεργασίες και επικοινωνία. Μην δράτε παρορμητικά και μην παίρνετε βιαστικές αποφάσεις. Η οργάνωση, η μεθοδικότητα στο χώρο της δουλειάς σας, σας υπόσχονται επαγγελματική επιτυχία και αναγνώριση. Πιθανή κάποια προαγωγή. Προσοχή στη δίαιτά σας. Κάνετε κάποιο τσεκάπ. Τώρα κοσκινίζονται οι σχέσεις σας, για να φανούν ποιες πράγματι έχουν σωστή βάση, αλλά και τώρα θα φανεί αν τηρήσατε τα συμφωνημένα.\nΠροηγούμενο άρθρο Λέων – Εβδομαδιαίες αστρολογικές προβλέψεις και τα τυχερά νούμερα 2/9 έως και 8/9/2019 από την Αλίντα Κανάκη !\nΕπόμενο άρθρο Δίδυμοι – Εβδομαδιαίες αστρολογικές προβλέψεις και τα τυχερά νούμερα 2/9 έως και 8/9/2019 από την Αλίντα Κανάκη !


Αυστηρότερο ρατσιστικό νόμο ζητούν οι Αυστραλοί - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 22 Απριλίου 2014, 23:03 Αυστηρότερο ρατσιστικό νόμο ζητούν οι Αυστραλοί Σύμφωνα με πρόσφατη σφυγμομέτρηση του οργανισμού Nielsen για λογαριασμό της εφημερίδας «The Age», το 88% των Αυστραλών πολιτών τάχθηκε ανεπιφύλακτα κατά των αλλαγών του αντιρατσιστικού νομοσχεδίου που προτείνει η συντηρητική κυβέρνηση Τόνι Άμποτ.\nΑναφερόμενος στα αποτελέσματα της σφυγμομέτρησης, ο Επίτροπος κατά των Ρατσιστικών Διακρίσεων, Tim Soutphommasane, δήλωσε ότι τα αποτελέσματα της σφυγμομέτρησης είναι τόσο εμφαντικά που η κυβέρνηση θα πρέπει να αποσύρει τις αλλαγές που σχεδίαζε να κάνει στο νομοσχέδιο.\nΗ συντριπτική πλειοψηφία των Αυστραλών, τόνισε ο Επίτροπος, πιστεύει ότι είναι παράνομο να προσβάλει ή να στρέφεται εναντίον κάποιου άλλου πολίτη βασιζόμενη στη φυλετική του καταγωγή.\nΟ ίδιος πρόσθεσε ότι η σημερινή νομοθεσία είναι επαρκής και προστατεύει τη φυλετική διαφορετικότητα και δεν χρειάζεται καμιά τροποποίηση.\nΤο όλο θέμα άρχισε όταν στη σχετική συζήτηση στη Γερουσία ο ομοσπονδιακός υπουργός Δικαιοσύνης, Τζωρτζ Μπράντις, επικαλούμενος την ελευθερία της έκφρασης δήλωσε ότι «οι άνθρωποι έχουν δικαίωμα να είναι ρατσιστές».


ΠΣ Η Καλαμάτα ανακατασκευάζει και το Δημοτικό Στάδιο - Kalamata Times\nΠΣ Η Καλαμάτα ανακατασκευάζει και το Δημοτικό Στάδιο\nΤο Δημαρχείο επισκέφθηκαν και συναντήθηκαν με το Δήμαρχο Καλαμάτας Παναγιώτη Ε. Νίκα, την Παρασκευή 26 Ιουλίου 2019, εκπρόσωποι του ΠΣ Η Καλαμάτα, μεταξύ των οποίων ο Χρήστος Παπαδημητρίου, Αντιπρόεδρος και ο Γιώργος Ράλλης, μέλος του ΔΣ. Παρόντες στη συνάντηση ήταν ο Αντιδήμαρχος και εκλεγείς Δήμαρχος Θανάσης Βασιλόπουλος και άλλοι αιρετοί του Δήμου Καλαμάτας.\nΑντικείμενα της συζήτησης υπήρξαν οι υποδομές για την εξυπηρέτηση της ομάδας και η αναγκαία συνεργασία με τη Δημοτική Αρχή.\nΟ Δήμος Καλαμάτας αναλαμβάνει την αναβάθμιση του αγωνιστικού χώρου στο Δημοτικό Στάδιο και την ανακατασκευή των χώρων υγιεινής (υπάρχει εργολαβία).\nΕπίσης, ο ΠΣ «Η Καλαμάτα» θα επωμισθεί τη συντήρηση των εγκαταστάσεων του προπονητηρίου στα Παλιάμπελα, που του έχει παραχωρηθεί από το Δήμο Καλαμάτας χωρίς αντάλλαγμα.\nΓια τις ανωτέρω συμφωνηθείσες ρυθμίσεις, θα υπογραφεί συμφωνητικό άμεσα μεταξύ του Αθλητικού Οργανισμού του Δήμου Καλαμάτας και του ΠΣ «Η Καλαμάτα».\nΟι εκπρόσωποι του ΠΣ «Η Καλαμάτα» εξέφρασαν ευχαριστίες προς τον Π. Νίκα για τις ενέργειες εκ μέρους του Δήμου προς υποστήριξη της ομάδας.\nΣχετικά άρθραΓιώργος ΡάλληςΔημοτικό Στάδιο ΚαλαμάταςΘανάσης ΒασιλόπουλοςΠαναγιώτης ΝίκαςΠΣ Η ΚΑΛΑΜΑΤΑΧρήστος Παπαδημητρίου\nΕθνική περηφάνια! Παγκόσμιες πρωταθλήτριες οι Κυρίδου και Μπούρμπου


ΙΣΤΟΡΙΑ ΤΗΣ ΚΑΤΟΧΗΣ: Η ΟΠΛΑ Θεσσαλονίκης\nΤα τελευταία χρόνια γίνεται κάποια προσπάθεια από διάφορους ιστορικούς για να βγουν στο φως περισσότερα στοιχεία για την ΟΠΛΑ. Η αλήθεια είναι ότι για την ΟΠΛΑ δεν υπάρχει πληθώρα στοιχείων και ιστορικών ντοκουμέντων, κάτι λογικό καθώς επρόκειτο για έναν μηχανισμό που δρούσε με αυστηρούς συνωμοτικούς κανόνες που υπαγόταν μάλιστα απευθείας στην ηγεσία του ΚΚΕ παρακάμπτοντας έτσι τις εαμικές οργανώσεις.\nΚαι αν για την ΟΠΛΑ στην Αθήνα έχουν βγει κάποια στοιχεία, για την συμπρωτεύουσα η ιστορία και η δράση της συγκεκριμένης ένοπλης οργάνωσης είναι ακόμα πιο σκοτεινή.\nΜία πρώτη προσπάθεια χαρτογράφησης της ΟΠΛΑ στην Θεσσαλονίκη έκανε η ιστορικός Σοφία Ηλιάδου-Τάχου στο πρόσφατο έργο της "Μέρες της ΟΠΛΑ στην Θεσσαλονίκη" το οποίο χρησιμοποιήσαμε ως πηγή για την παρούσα ανάρτηση.\nΜέχρι πρότινος ήταν κοινή πεποίθηση ότι η ΟΠΛΑ ιδρύθηκε το φθινόπωρο του 1943.\nΚάποιοι αριστεροί ισχυρίζονται μάλιστα ότι η ίδρυσή της έγινε σαν αντίβαρο στην ίδρυση των Ταγμάτων Ασφαλείας απ΄την κυβέρνηση Ράλλη. Αυτό όμως δεν φαίνεται να είναι ακριβές.\nΣύμφωνα με στοιχεία που παραθέτει η προαναφερθείσα συγγραφέας, το επισφαλές συμπέρασμα είναι πως: "θα πρέπει να τοποθετήσουμε την επίσημη σύσταση της ΟΠΛΑ στην Θεσσαλονίκη μες στο 1942". Αυτό δεν θα πρέπει να θεωρηθεί πανάκεια, διότι στην Θεσσαλονίκη δρούσαν ένοπλες ομάδες υπό κομμουνιστική καθοδήγηση από αρκετά νωρίτερα. Το αν έφεραν ή όχι τον τίτλο ΟΠΛΑ, ή το πότε πήραν το όνομα αυτό, είναι δευτερεύον ζήτημα.\nΟι πρώτες από αυτές τις ένοπλες ομάδες σχετίζονταν με την βραχύβια αντιστασιακή οργάνωση "Ελευθερία" που είχε ιδρυθεί τον Μάιο του 1941 με πρωτοβουλία του Μακεδονικού Γραφείου (Μ.Γ) του ΚΚΕ σε συνεργασία με τον συνταγματάρχη Ψαρρό και άλλους αξιωματικούς.\nΤον πρώτο καιρό της Κατοχής, η επαφή του Μ.Γ του ΚΚΕ με την κομματική ηγεσία των Αθηνών ήταν δυσχερέστατη, αλλά ακόμα και αν υπήρχε θα ήταν αμφιβόλου αποτελεσματικότητας αφού το σύνολο του κομματικού μηχανισμού είχε αποδιοργανωθεί απ΄τα συντριπτικά πλήγματα που υπέστη επί Ιωάννη Μεταξά. Χαρακτηριστικό είναι ότι το Μ.Γ είχε μείνει μακριά απ΄την σύγκρουση μεταξύ της Προσωρινής Διοίκησης και της Παλαιάς Κεντρικής Επιτροπής που ταλαιπωρούσε τότε το ΚΚΕ.\nΑυτή η κατάσταση είχε σαν συνέπεια το Μ.Γ -όντας αποκομμένο απ΄την επίσημη κομματική καθοδήγηση- να δώσει δυσανάλογο για την εποχή βάρος στην συγκρότηση των πρώτων ένοπλων τμημάτων στα πλαίσια της οργάνωσης "Ελευθερία" όσον αφορά την Θεσσαλονίκη τουλάχιστον.\nΗ αποκατάσταση της επαφής με την νέα Κεντρική Επιτροπή του ΚΚΕ που είχε συσταθεί στην Αθήνα, η ίδρυση του ΕΑΜ, οι αλλαγές στην κομματική καθοδήγηση του Μ.Γ και η άνοδος της Χρύσας Χατζηβασιλείου (ανώτατο κομματικό στέλεχος) στην Θεσσαλονίκη ενίσχυσαν την οπτική της καταδίκης του ένοπλου αγώνα. Αυτή η καταδίκη όμως ήταν περισσότερο θεωρητική χωρίς πρακτικό αντίκρυσμα. Άλλωστε είχε ήδη χυθεί το πρώτο αίμα με την εκτέλεση ενός φύλακα των γραφείων της ΕΕΕ τον Αύγουστο του 1941 και ενός χωροφύλακα τον Σεπτέμβριο. Το Νοέμβριο εξαρθρώθηκε απ΄την Ειδική Ασφάλεια μία ένοπλη ομάδα κομμουνιστών, δύο από αυτούς εκτελέστηκαν και οι υπόλοιποι κλείστηκαν στο στρατόπεδο "Παύλος Μελάς".\nΛίγες εβδομάδες μετά, τον Δεκέμβριο του 1941 σαν αντίποινα έγινε απόπειρα εμπρησμού στο σπίτι του Πούλου.\nΓια το 1942, απ΄τα υπάρχοντα στοιχεία στην ΟΠΛΑ (ή στην πρόδρομη ένοπλη οργάνωση) μπορούν να χρεωθούν δύο σαμποτάζ γερμανικών αυτοκινήτων δίχως νεκρούς, η εκτέλεση ενός υπαλλήλου επισιτισμού και ενός χωροφύλακα.\nΜε την ίδρυση της ΕΠΟΝ τον Φεβρουάριο του 1943, η ΟΠΛΑ (που τότε σύμφωνα με στελέχη της ήδη ονομαζόταν έτσι) ανέλαβε τον ρόλο της περιφρούρησης των εκδηλώσεων της πρώτης. Δεν υπάρχουν στοιχεία για εκτελέσεις της ΟΠΛΑ το 1943.\nΤο 1944 με την σύμπραξη και του εφεδρικού ΕΛΑΣ, η ΟΠΛΑ επιδόθηκε σε ανοικτή σύγκρουση με άλλους Έλληνες, αντικομμουνιστές ή γερμανόφιλους, που είχαν εξοπλιστεί απ΄τους Γερμανούς. Για να μην μακρυγορήσουμε δεν θα κάνουμε τώρα λεπτομερή αναφορά σε αυτές τις συγκρούσεις.\nΤον Απρίλιο του 1944 με την σύσταση της Εθνικής Πολιτοφυλακής (δηλαδή της αστυνομίας του ΕΑΜ) ένα μέρος της ΟΠΛΑ συγχωνεύτηκε με την ΕΠ, αλλά η οργάνωση δεν διαλύθηκε. Η ΟΠΛΑ στράφηκε ακόμα περισσότερο προς την ατομική τρομοκρατία αφού τον ρόλο της περιφρούρησης τον είχε αναλάβει πλέον η Εθνική Πολιτοφυλακή (ΕΠ), και σύμφωνα με μαρτυρίες στην πορεία κατέληξε να επιβλέπει ακόμα και την ίδια την Εθνική Πολιτοφυλακή.\nΑυτό δεν δείχνει παράλογο αφού η ΟΠΛΑ υπαγόταν εξ'ολοκλήρου στο ΚΚΕ, πράγμα που την καθιστούσε όργανο ενός μονολιθικού σταλινικού μηχανισμού, με ότι αυτό συνεπαγόταν τότε.\nΓενικότερα, η ΟΠΛΑ και στην Θεσσαλονίκη διακρίθηκε για τις άγριες συγκρούσεις της με άλλους Έλληνες. Γερμανοί θύματα της ΟΠΛΑ δεν έχουν καταγραφεί, και αυτό είναι πολύ σημαντικό.\nΟι αυθαιρεσίες της δεν ήταν διόλου σπάνιες και ανάγκασαν ακόμα και τον Βασβανά, γραμματέα του Πολιτικού Γραφείου ΚΚΕ Θεσσαλονίκης, να πει:\n"Αυτές τις μέρες σύντροφοι έχουμε καταγγελίες για το παρακράτημα το υπερβολικό που κάνουν οι οργανώσεις... σοβαρές καταγγελίες έχουμε για εκτελέσεις άσκοπες που αν είσαστε εδώ θα τραβούσατε τα μαλλιά σας, γιατί πραγματικά θα μπορούσε να πει κανείς ότι στα ζητήματα αυτά η ΟΠΛΑ και ο ΕΛΑΣ πέρασαν πάνω απ΄τις καθοδηγήσεις"\nΑναρτήθηκε από ΗΛΙΑΚΟΣ στις 11:05 μ.μ.\nΕτικέτες Μακεδονία, ΟΠΛΑ


«Βούλιαξε» ξανά η Βενετία – Οι χαμένες Ατλαντίδες του μέλλοντος - Η Βραδυνή\n«Βούλιαξε» ξανά η Βενετία – Οι χαμένες Ατλαντίδες του μέλλοντος\n«Η κλιματική αλλαγή έχει τη δυναμική να αναδιαμορφώσει πόλεις, οικονομίες, ολόκληρες περιοχές του πλανήτη»\nΠολλές περιοχές στη βόρεια Ιταλία πλήττονται σήμερα από ακραία καιρικά φαινόμενα, τα οποία διαρκούν ήδη δύο εβδομάδες, με αποτέλεσμα η Βενετία να βυθίζεται εκ νέου κάτω από το νερό.\nΤο Πιεμόντε βρίσκεται αντιμέτωπο με σφοδρές βροχοπτώσεις, με την περιοχή της Αλεξάνδρεια (νότια του Τορίνο) να είναι σε κρισιμότερη κατάσταση, καθώς 200 άνθρωποι χρειάστηκε να απομακρυνθούν και περίπου 600 έχουν αποκλειστεί. Μία γυναίκα αγνοείται, σύμφωνα με ιταλικά μέσα μαζικής επικοινωνίας.\nΥπενθυμίζεται ότι έχουν περάσει μόλις δέκα ημέρες από τις άνευ προηγουμένου εδώ και δεκαετίες πλημμύρες που έπληξαν τη Βενετία στις 12 Νοεμβρίου, οπότε η στάθμη της θάλασσας έφτασε το ιστορικό ρεκόρ των 187 εκατοστών (το υψηλότερο από το 1966), με αποτέλεσμα να προκληθούν σοβαρές ζημιές στην πόλη.\nΓια σήμερα το απόγευμα μάλιστα έχει προγραμματιστεί μια διαδήλωση έπειτα από το κάλεσμα της συλλογικότητας «No Grandi Navi» (Όχι στα κρουαζιερόπλοια), προκειμένου οι συμμετέχοντες να καταγγείλουν την αδράνεια των αρχών μπροστά στις καταστροφές που απειλούν τη Βενετία, μνημείο παγκόσμιας πολιτιστικής κληρονομιάς της Unesco.\nΚι ενώ οι ζημιές που προκλήθηκαν από τις πλημμύρες στις αρχές του μήνα είναι ακόμη νωρίς να υπολογιστούν με ακρίβεια, οι πρώτες εκτιμήσεις των αρχών κάνουν λόγο για αιτήματα αποζημιώσεων της τάξεως του 1 δισεκατομμυρίου ευρώ.\nΗ άνοδος της στάθμης των θαλάσσιων υδάτων αναμένεται να επηρεάσει, έως το 2050, τριπλάσιο αριθμό ανθρώπων από αυτόν που εκτιμούσαν μέχρι σήμερα οι επιστήμονες. Σε αυτό το συμπέρασμα καταλήγει νέα μελέτη, η οποία δημοσιεύθηκε στην επιθεώρηση Nature Communications και προειδοποιεί ότι η νέα πραγματικότητα θα αποτελέσει μείζονα απειλή για όλους και θα σβήσει από τον χάρτη κάποιες από τις μεγάλες παράκτιες μητροπόλεις της υφηλίου. Η περιοχή που κινδυνεύει περισσότερο είναι η Ασία.\nΣυγκεκριμένα πάνω από τα 2/3 των πληθυσμών που απειλούνται βρίσκονται στην Κίνα, το Μπαγκλαντές, την Ινδία, το Βιετνάμ, την Ινδονησία και την Ταϊλάνδη. Χρησιμοποιώντας μια μέθοδο τεχνητής νοημοσύνης οι ερευνητές διόρθωσαν τα υπάρχοντα δεδομένα όσον αφορά το υψόμετρο των παράκτιων περιοχών, τα οποία μπορεί να ήταν εσφαλμένα με αποτέλεσμα να έχει υποτιμηθεί η έκταση των εδαφών που απειλούνται από ισχυρές θύελλες και την πλημμυρίδα.\nΟ πληθυσμός του πλανήτη, που σήμερα φτάνει τα 7,7 δισεκατομμύρια, μπορεί να αυξηθεί κατά 2 δισ. μέχρι το 2050 και κατά 1 δισ. ακόμη μέχρι το τέλος του αιώνα. Ένα μεγάλο μέρος αυτών των ανθρώπων ζουν σε παραθαλάσσιες μεγαλουπόλεις. Σήμερα, περίπου 100 εκατομμύρια άνθρωποι κατοικούν σε ζώνες που βρίσκονται κάτω από το επίπεδο της θάλασσας. Ορισμένοι προστατεύονται από φράγματα, αλλά οι περισσότεροι δεν έχουν καμία προστασία.\n«Η κλιματική αλλαγή έχει τη δυναμική να αναδιαμορφώσει πόλεις, οικονομίες, ολόκληρες περιοχές του πλανήτη», υπογράμμισε ο Σκοτ Κελπ, ο βασικός συντάκτης της έρευνας. Για τους πληθυσμούς αυτούς οι απειλές είναι πολλαπλές: η μία είναι η αύξηση της στάθμης των ωκεανών, επειδή λιώνουν οι πάγοι στη Γροιλανδία. Μια άλλη απειλή είναι οι τυφώνες και οι ισχυρές τροπικές καταιγίδες που θα γίνουν ολοένα και συχνότερες.\nΠρακτικά όλα τα παραπάνω σημαίνουν ότι τίποτα δεν μπορεί να αποκλείσει ότι το νότιο Βιετνάμ για παράδειγμα δεν θα εξαφανιστεί ολοκληρωτικά κάτω από τα νερά της Νότιας Σινικής Θάλασσας. Μεγάλο μέρος της Χο Τσι Μινχ (παλιά Σαϊγκόν), του οικονομικού κέντρου του Βιετνάμ, θα εξαφανιστεί, σύμφωνα με τη μελέτη του Climate Central. Ακόμη και η πολιτική και οικονομική πρωτεύουσα του βασιλείου, η Μπανγκόκ, απειλείται, ενώ το Μουμπάι (η παλιά Βομβάη), το οικονομικό κέντρο της Ινδίας και μία από τις μεγαλύτερες πόλεις του κόσμου, κινδυνεύει να εξαφανιστεί ολοκληρωτικά κάτω από τα νερά της Αραβικής Θάλασσας.\nΗ καταστροφή της πολιτιστικής κληρονομιάς του κόσμου θα είναι επίσης ένα βαρύ πλήγμα για όλη την ανθρωπότητα. Κι αυτού γιατί σύμφωνα με τα υπάρχοντα στοιχεία δεν αποκλείεται να χαθεί κάτω από τα νερά της Μεσογείου και η Αλεξάνδρεια της Αιγύπτου, ενώ η Βασόρα, η δεύτερη μεγαλύτερη πόλη του Ιράκ, θα μετατραπεί σε Ατλαντίδα μέχρι το 2050.\nΕτικέτες: Βενετία, κλιματική αλλαγή


Για πέμπτη συνεχόμενη χρονιά η ELPEN ήταν χορηγός στη Διημερίδα «Επιχειρηματικότητα & Επικοινωνία Υγείας», στηρίζοντας ενεργά την ιατροφαρμακευτική κοινότητα.\nΠρόκειται για τη μεγαλύτερη επιστημονική - εκπαιδευτική διοργάνωση, καθώς συγκεντρώνει το ενδιαφέρον του συνόλου της ιατροφαρμακευτικής κοινότητας και των εκπροσώπων της φαρμακευτικής αγοράς. Περισσότεροι από 6.700 επαγγελματίες έδωσαν φέτος το παρόν στην έκθεση, ενώ 125 ομιλητές συμμετείχαν με 53 ομιλίες στο πλαίσιο των 14 στρογγυλών τραπεζιών που υλοποιήθηκαν. Η διημερίδα πραγματοποιήθηκε το Σάββατο 18 και την Κυριακή 19 Φεβρουαρίου 2017 στο Εκθεσιακό Κέντρο «Metropolitan Expo».\nΚατά τη διάρκειά της, το τμήμα Consumer Health Care της ELPEN παρουσίασε τα νέα του σκευάσματα για τους δερματικούς ερεθισμούς που προκαλούνται από την έκθεση της επιδερμίδας στην ακτινοβολία (ακτινική δερματίτιδα). Τα συγκεκριμένα εντάσσονται στη νέα σειρά artia by ELPEN και διακρίνονται για τη φυσική τους προέλευση. Επιπλέον, έχουν προκύψει ως αποτέλεσμα εξειδικευμένης επιστημονικής έρευνας της πρωτοπόρου Ελληνικής Φαρμακοβιομηχανίας. με στόχο την αποτελεσματική πρόληψη και αντιμετώπιση των αναστρέψιμων δερματικών αλλοιώσεων (ξηρότητα, ερύθημα, κνησμός, αίσθημα καύσου, απολέπιση, ελαφρά εγκαύματα) που προκαλούνται σε ασθενείς που υποβάλλονται σε ακτινοβολία για θεραπευτικούς λόγους.


12vima.gr - Η.Λάμπρου » Προβλήματα στην διακίνηση επιβατών και αγαθών αντιμετωπίζει η Κάρπαθος»\nΗ.Λάμπρου » Προβλήματα στην διακίνηση επιβατών και αγαθών αντιμετωπίζει η Κάρπαθος»\nΤρίτη, 03 Ιανουάριος 2017 11:16\nΤην δυσαρέσκεια του για την ανεπαρκή ακτοπλοϊκή και αεροπορική σύνδεση της Καρπάθου εξέφρασε με δηλώσεις του στον notosnews ο δήμαρχος του νησιού Ηλίας Λάμπρου. Όπως δήλωσε εξαιτίας των συχνών βλαβών που σημειώνονται στο «Βιτσέντζος Κορνάρος» αλλά και το γεγονός ότι, η Κάρπαθος συνδέεται αεροπορικώς με τη Ρόδο μόλις τρεις φορές την εβδομάδα προκαλούνται προβλήματα στην διακίνηση των επιβατών και των αγαθών.\nΠαράλληλα ο κ. Λάμπρου αναφέρθηκε και στην εξαίρεση της Καρπάθου από την τροπολογία αναστολής της κατάργησης των μειωμένων συντελεστών του ΦΠΑ λέγοντας ότι, ακόμη δεν έχει ενημερωθεί από το κεντρικό κράτος για τα οφέλη που θα αποκομίσει από την παραμονή του νησιού στο 24%.\nΠερισσότερα σε αυτή την κατηγορία: « Χάθηκαν 4 εκατ. ευρώ από την αγορά της Ρόδου!! Δωρεάν μαστογραφίες από το Δήμο Ρόδου και την Αντικαρκινική Εταιρεία »


Ο Μίκης έδωσε τη «λύση» του στον Παπούλια – olympia.gr\nΕΠΙΚΑΙΡΟΤΗΤΑ\t May 21, 2011\nΜια καθεστωτική «πλατφόρμα» κατασκεύασαν ΕΞΩ από τα καθεστωτικά κόμματα για να προωθήσουν το ΣΥΝΑΙΝΕΤΙΚΟ πλαίσιο της «εθνικής σωτηρίας»: Τηςπανεθνικής συστράτευσης,γύρω από μια κυβέρνηση «προσωπικοτήτων», «αρίστων» και «εκλεκτών»…\nΟ Μίκης άθελά του το ομολογεί όταν λέει ότι τα κόμματα δεν μπορούν να δώσουν συναινετική λύση διότι και τα δύο μαζί είναι το 40%:«Πώς να γίνει, όμως, αυτό όταν τα δύο κόμματα εξουσίας δεν έχουν ούτε το 40%»;».\nΚαθαρός, καθαρότατος, ο Μίκης. Η μόνη λύση γι’ αυτόν, λύση του ΚΑΘΕΣΤΩΤΟΣ, είναι αυτή που προτείνει ο Πρόεδρος: Μια κυβέρνησηπανεθνικής συστράτευσης!!!\nΚαταρρίπτεται ο μύθος ανάγκης ψηφίσεως του μνημονίου…\n18 thoughts on “Ο Μίκης έδωσε τη «λύση» του στον Παπούλια”\nPingback: Ο Μίκης έδωσε τη «λύση» του στον Παπούλια | StinFora.com\nΈδωσε ο γάιδαρος στον πετεινό κεφάλα….\nΤώρα ήρθε η σωτηρία από τους ίδιους τους προδότες…\nΤα πιάσαμε τα λεφτά μας.\n“Κύριε Πρόεδρε το αφεντικό μου διαμήνυσε να σας μεταφέρω πως τα έχετε κάνει σκ… Ανέλαβα να αναλάβω την προπαγάνδα της μετά – μεταπολίτευσης. Ειδοποιήστε το γιωργάκι να τα μαζεύει. Εγώ βαριέμαι να του εξηγώ γιατί είναι λίγο αργόστροφο το καημένο. Θα σας δω στο μετερίζι του αγώνα της ταξικής διαπάλης. Ζήτω ο νεοφιλελευθερισμός με ανθρώπινο πρόσωπο. Θα φάμε και πάλι καλά. Πάω τώρα για ύπνο γιατί είμαι και άρρωστος άνθρωπος”.\nαυτά είναι τσακ μπαμ\nλιτό περιεκτικό και δωρικό\nσαν βάζο με λέλουδα στην γωνία\nκαι με το ματάκι για την ξεματιάστρα\nΝα είσαι καλά βρε Πέτερ\nμούφτιαξες το βράδυ\nΕυχαριστώ κυρία 😆\nΦίλε είσαι απίθανος! Πρέπει να ήσουν παρών στη συζήτηση!!!\nΕρώτηση: Ποιός κοιμήθηκε πρώτος μετά από την κουβέντα τους;\nnyxta_tha _fygeis_gap. says:\nΞέρω ανθρώπους από τον στενό οικογενειακό μου κύκλο ανένταχτους, που το τελευταίο χρόνο “έφυγαν ψηλά και γρήγορα” από την θλίψη και την οργή τους.\nΚαι θα λυπηθώ τον ζάμπλουτο προδότη, εμετικό παπούλια????????????!!!!!!!!!!!!!!!!!!!!!!!!!!\nΕΡΧΕΤΑΙ η ώρα σου δύσοσμε.Αν καταλαβαίνεις το ελάχιστο, στο παλάτι που ακόμα ζεις.\nΤέρμα τα ψέματα και τα μεγάλα λόγια αν θέλετε να κάνετε κάτι εδώ είναι….\nPingback: e-Επιλογές της 20/05/2011 « AntilogosBlog\nΌλοι αυτοί που συμμετείχαν στο έγκλημα κατά της χώρας (Κασσιμάτης, Μπέης, Τσοβόλας) κι άλλα εξαπτέρυγα θέλουν να μας “σώσουν” ξανά…\nΠρόκειται για απλούς ταχυδρόμους των αφεντικών τους.\nΔυστυχώς δεν θα μείνει σχεδόν τίποτε όρθιο στην χώρα μέχρι να βγει αυτός που θα πάρει την ομάδα πάνω του…\nΟΣΟΙ ΖΕΙΤΕ ΣΕ ΜΕΓΑΛΕΣ ΠΟΛΕΙΣ ΛΑΒΕΤΕ ΤΑ ΜΕΤΡΑ ΣΑΣ ΓΙΑΤΙ ΔΕΝ ΘΑ ΑΡΓΗΣΕΙ ΝΑ ΚΛΑΤΑΡΕΙ Η ΧΩΡΑ…\nΔΕΝ ΕΙΝΑΙ ΑΣΤΕΙΟ!\nPingback: e-Επιλογές (20 Mαίου 2011)\nΒΗΜΑ ΔΗΜΟΚΡΑΤΙΑΣ says:\nΑθήναι, 20 Μαΐου 2011\nΟι υπογράφοντες Έλληνες πολίτες παρακολουθούμε με αγωνία τις ραγδαίες εξελίξεις της επιδεινούμενης πολύπλευρης κρίσης. Η αντιμετώπισή της επιβάλλει τη συσπείρωση όλων των πνευματικών, κοινωνικών, πολιτικών δυνάμεων του τόπου.\nΑπαιτούνται μέτρα που θα επαναφέρουν την εμπιστοσύνη της διεθνούς κοινότητας στις δυνατότητες του ελληνισμού. Παράλληλα θα αποκαταστήσουν τον αυτοσεβασμό και την αυτοπεποίθηση στους Έλληνες πολίτες με ρηξικέλευθα και αποτελεσματικά μέτρα.\nΤο πολιτικό σύστημα όπως εμφανίζεται σήμερα δεν μπορεί να συμβάλλει στην έξοδο από την κρίση. Δεν είναι η λύση• είναι το πρόβλημα. Λείπει η πολιτική βούληση, το φρόνημα, το σθένος, η αυταπάρνηση.\nΕπιβάλλεται πλέον ο σχηματισμός κυβερνήσεως εθνικής σωτηρίας. Ο Πρόεδρος της Δημοκρατίας να αναλάβει την πρωτοβουλία που θα οδηγήσει στην λύση αυτή. Η τύχη αναθέτει σε αυτόν την ιστορική ευκαιρία να διαχειριστεί τη μετάβαση. Έχει το λαό με το μέρος του και εκφράζοντας την αγωνία του Λαού και τη δική του, να καλέσει τα κόμματα να αρθούν στο ύψος των περιστάσεων και να συμφωνήσουν στη στήριξη ενός κοινού προγράμματος για τη σωτηρία της πατρίδας.\nΤις ώρες αυτές το πολιτικό σύστημα έχει ένα ύστατο πατριωτικό καθήκον. Να εξασφαλίσει την νομιμότητα και δημοκρατική ομαλότητα της μεταβατικής περιόδου καθώς και την κοινοβουλευτική στήριξη της κυβέρνησης εθνικής σωτηρίας με ανιδιοτέλεια και πατριωτισμό.\nΗ νέα κυβέρνηση οφείλει να προχωρήσει με ταχύτητα και αποφασιστικότητα στην ανασύνταξη του κράτους, στην επιβολή με τον πιο αυστηρό αλλά και δίκαιο τρόπο του περιορισμού των δαπανών και στη λήψη μέτρων για επανεκκίνηση της οικονομίας. Η ανασύνταξη του κράτους πρέπει να στηριχθεί στην αποψίλωση από κάθε περιττή και ζημιογόνα διοικητική δομή με λιγότερη και πιο αποτελεσματική στελέχωση.\nΟι Έλληνες μπορούν όταν αντιμετωπίζουν ενωμένοι τα σύνθετα προβλήματα του εκσυγχρονισμού.\nΣτην προσπάθεια θα κληθεί να διαδραματίσει σημαντικό ρόλο και ο απόδημος ελληνισμός.\nΗ Ελλάδα έχει τη δύναμη σε ελάχιστο πολιτικό χρόνο να διαψεύσει τις Κασσάνδρες. Να αλλάξει ριζικά, να βγει στο προσκήνιο της διεθνούς ανταγωνιστικότητος μεταμορφωμένη σε «τίγρη της Μεσογείου».\nΕθνική ενότητα, πίστη στον Έλληνα, νέος πατριωτισμός, ριζική ανασύνταξη του κράτους, πόλεμος μέχρις εσχάτων στο λαϊκισμό. Υπέρτατος νόμος η σωτηρία της πατρίδος.\nΟι υπογράφοντες το παρόν κείμενο ενεργούμε όχι καθ’ υποβολή ή προς προώθηση πολιτικών συμφερόντων ή και γνωστών ή άδηλων πολιτικών δυνάμεων, αλλά με μόνο κίνητρο την αγάπη μας για την χώρα και το μέλλον της ίδιας και των παιδιών μας. Δηλώνουμε απερίφραστα ότι δεν θα επιτρέψουμε, ούτε τώρα ούτε στο μέλλον ιστορικά, η έκκλησή μας αυτή να νοθευθεί ως προς το περιεχόμενο και τους σκοπούς της.\nΜε τιμή και κατ’ εξουσιοδότηση,\nTO ΔΕΛΤΙΟ ΤΥΠΟΥ ΓΙΑ ΤΗΝ ΕΠΙΔΟΣΗ ΤΗΣ ΕΠΙΣΤΟΛΗΣ-ΕΚΚΛΗΣΕΩΣ\nΜε αίσθημα εθνικής ευθύνης και με αγωνία για την αβέβαιη εξέλιξη της ιστορικά δραματικής οικονομικής, κοινωνικής και πολιτικής κρίσης που διέρχεται σήμερα ο τόπος, ομάδες προβληματισμού της κοινωνίας των πολιτών απεφάσισαν να ενώσουν τον εθνικό προβληματισμό τους και να αποταθούν ευθέως στον ύπατο θεσμικό αποδέκτη των ανησυχιών τους που είναι ο Πρόεδρος της Δημοκρατίας, με έγγραφη έκκληση προς αυτόν. Με επιστολή τους ζητούν από αυτόν αλλά και τον ενθαρρύνουν, εξαντλώντας όλα τα όρια ευχερειών που του παρέχει το Σύνταγμα της χώρας, να προχωρήσει σε ανάληψη εθνικής πρωτοβουλίας για τον σχηματισμό κυβέρνησης πραγματικής εθνικής ευθύνης για την αποτελεσματική αντιμετώπιση των εκτάκτων περιστάσεων. Το γεγονός ότι σημαντικός αριθμός διαφορετικών ομάδων προβληματισμού από την κοινωνία πολιτών που εκπροσωπούν τις παραγωγικές δυνάμεις της κοινωνίας αλλά και τις δυνάμεις του πολιτισμού συγκλίνουν στον κοινό προβληματισμό τους επιβεβαιώνει το μέγεθος του προβλήματος. Οι υπογράφοντες το κείμενο -μεταξύ των οποίων Ακαδημαϊκοί, Καθηγητές, Πρεσβευτές, Στρατιωτικοί, Επιχειρηματίες- πιστεύουν ότι ο Πρόεδρος της Δημοκρατίας συγκεντρώνει την στιγμήν αυτή το κύρος αλλά και την εμπιστοσύνη των πολιτών για την αποτελεσματική ανάληψη της ζητούμενης ιστορικής πρωτοβουλίας.\nΗ ΣΥΛΛΟΓΗ ΥΠΟΓΡΑΦΩΝ ΔΕΝ ΣΤΑΜΑΤΑ. ΣΥΝΕΧΙΖΕΤΑΙ ΣΕ ΟΛΗ ΤΗΝ ΕΛΛΑΔΑ ΚΑΙ ΑΝΑ ΔΙΑΣΤΗΜΑΤΑ ΘΑ ΑΝΑΚΟΙΝΩΝΕΤΑΙ Ο ΑΡΙΘΜΟΣ ΟΣΩΝ ΕΧΟΥΝ ΥΠΟΓΡΑΨΕΙ.\nΈρχονται οι προσωπικότητες…\nΟλοι οι σωτηρες για τον λαο,\nΟλα για τον κυριαρχο λαο,\nαλλα ΔΕΝ χρειαζεται να ξερει ο ..ΛΑΟΣ!\nΣυγχρονη Ελληνικη πολιτικη,\nσυγχρονοι σωτηρες της Ελλαδας!\nΣυνάντηση ευθυνών και καθαρών εξηγήσεων\nΣυνάντηση με συνταγματική και πολιτική βαρύτητα ήταν αυτή που πραγματοποιήθηκε το μεσημέρι μεταξύ του Προέδρου της Δημοκρατίας Κ. Καρόλου Παπούλια, με τον Μίκη Θεοδωράκη, ιδρυτή της Κίνησης Ανεξάρτητων Πολιτών και τον Γιώργο Κασιμάτη, καθηγητή του Συνταγματικού Δικαίου και μέλος της Προσωρινής Συμβουλευτικής Επιτροπής της Κίνησης. Οι δύο άντρες κατέθεσαν στον Πρόεδρο υπόμνημα με τις θέσεις της Κίνησης για την δεινή κατάσταση στην οποία περιήλθε η χώρα μετά την υπογραφή του Μνημονίου και των Δανειακών Συμβάσεων και του ζήτησαν να ασκήσει το κύρος που αντλεί από το Σύνταγμα και τον Ελληνικό Λαό για να μπορέσει να πείσει την κυβέρνηση ώστε να απαλειφθούν όλες οι Συμβάσεις Δανεισμού, που είναι αντίθετες προς τις θεμελιώδεις αρχές του Δικαίου και επονείδιστες για τον Ελληνικό Λαό.\nΟ Μίκης Θεοδωράκης εξερχόμενος από το Προεδρικό Μέγαρο δήλωσε:\n«Εμείς είχαμε καταγγείλει από τον Δεκέμβρη ότι τόσο το Μνημόνιο, όσο και η Δανειακή Σύμβαση είναι συνταγματικά άκυρες. Στο κ Πρόεδρο της Δημοκρατίας στον οποίο αφήσαμε γραπτώς τις απόψεις μας, καταγγείλαμε την απαράδεκτη παραδοχή του κ. Παπανδρέου ότι παραχωρήσαμε ένα μέρος της εθνικής μας κυριαρχίας. Είχαμε πει ότι εάν εφαρμοστεί το μνημόνιο η χώρα μας θα οδηγηθεί σε χάος.\nΗ συμφωνία για το δάνειο των 110 δισ. ευρώ είναι συνταγματικά άκυρη, καθώς δεν υπογράφηκε από τα τρία πέμπτα της Βουλής, ούτε από τον Πρόεδρο της Δημοκρατίας, παρά μόνον από τον υπουργό Οικονομικών.\nΦτάσαμε στο απροχώρητο. Δεν υπάρχει άλλη λύση. Γι αυτό η κυβέρνηση ψάχνει να βρει στηρίγματα στη συναίνεση και η Ευρώπη σχεδόν εκβιαστικά λέει ότι πρέπει να γίνει εθνική ενότητα. Πώς να γίνει, όμως, αυτό όταν τα δύο κόμματα εξουσίας δεν έχουν ούτε το 40%», είπε χαρακτηριστικά. «Εμείς πιστεύουμε σε μια άλλη λύση. Και αυτήν καταθέσαμε στον κύριο Παπούλια.»\nΤον Μίκη Θεοδωράκη συνόδευσε στο Προεδρικό Μέγαρο ο καθηγητής Συνταγματικού Δικαίου, Γιώργος Κασιμάτης, ο οποίος δήλωσε:\n«Οι όροι που περιλαμβάνονται στη δανειακή σύμβαση και στο μνημόνιο παραβιάζουν όλες τις θεμελιώδης αρχές και του Συντάγματος και της Ευρωπαϊκής Νομιμότητας και τους Διεθνούς Δικαίου. Θα πρέπει να βρεθεί μία κυβέρνηση που θα ζητήσει την πλήρη ακύρωση αυτών των συμφωνιών για να μπορέσει να συζητήσει τους οικονομικούς όρους και αφού καταλήξει, να περάσουν αυτοί οι όροι από τη Βουλή όπου και θα πρέπει να εγκριθούν από την πλειοψηφία των 180 βουλευτών.\nΗ Ελλάδα αυτή τη στιγμή είναι δέσμια και από πλευράς εσωτερικής κι από πλευράς εξωτερικής πολιτικής. Είμαστε δηλαδή ένα κράτος υποτελές, υπό κατοχή.\nΑυτά ακριβώς μας έκαναν να επισκεφτούμε σήμερα τον Πρόεδρο της Δημοκρατίας και να του αφήσουμε ένα σχετικό υπόμνημα με τις θέσεις μας και του ζητήσαμε να ασκήσει το κύρος του που αντλεί από το Σύνταγμα και τον Ελληνικό Λαό για να μπορέσει να πείσει την κυβέρνηση ώστε να απαλειφθούν όλες οι Συμβάσεις Δανεισμού που είναι αντίθετες προς τις θεμελιώδεις αρχές του Δικαίου και επονείδιστες για τον Ελληνικό Λαό.»\nΚαι κατέληξε: «Θα φτάσουμε στο κατώτατο σκαλί, αυτή είναι η πεποίθηση μας. Η σημερινή πολιτική ηγεσία δεν έχει δείξει το θάρρος να διαπραγματευτεί ή να προβάλει τις νόμιμες αξιώσεις της χώρας μας, ώστε να γίνουν σωστές συμβάσεις. Εάν δεν γίνουν αυτά στο μέλλον, θα πάμε σε δεύτερη σύμβαση, η οποία θα προσθέσει βάρη αντί να αφαιρέσει. Δεν μένει τίποτε άλλο παρά να πάρει ο λαός στα χέρια του την υπόθεση»\nΑ΄ργά τα θυμήθηκε όλα αυτά ο κ. Κασιμάτης! Όταν, ως συνταγματολόγος και συνεργάτης του Ανδρέα Παπανδρέου, συνεργούσε στην κατάπτυστη συνταγματική αναθεώρηση του 1986 (τότε που τα έγχρωμα ψηφοδέλτια επιστρατεύθηκαν για να εξασφαλισθεί η ψήφος του “αριστερού” κ. Μίκη θεοδωράκη…), έπρεπε να σκεφθεί σε τι είδους έγκλημα συνεργούσε, εις βάρος τη Δημοκρατίας!!! Τώρα είναι αργά για δάκρυα… Τώρα μόνον μια ΤΕΡΑΣΤΙΑ ΣΥΓΓΝΩΜΗ οφείλουν ο κ. Κασιμάτης και ο κ. θεοδωράκης, να ζητήσουν από τον ελληνικό λαό!!!\nΤώρα είναι η ώρα για τη ΡΙΖΙΚΗ ΠΟΛΙΤΙΚΗ ΜΕΤΑΡΡΥΘΜΙΣΗ:\n1.\tΠρόκληση δημοψηφίσματος για τη σύγκληση Συντακτικής Εθνοσυνελεύσεως με σκοπό την ψήφιση συντάγματος Προεδρικής Δημοκρατίας. 2.\tΠλήρης διαχωρισμός νομοθετικής και εκτελεστικής εξουσίας με τη θέσπιση ασυμβίβαστου του υπουργικού με το βουλευτικό αξίωμα.\n3.\tΠλήρης ανεξαρτησία της Δικαιοσύνης με εκλογή της ηγεσίας της από ειδικό σώμα και όχι από το Υπουργικό Συμβούλιο.\n4.\tΠλήρης κατάργηση της βουλευτικής ασυλίας για υποθέσεις μη σχετιζόμενες με το βουλευτικό αξίωμα ή για αδικήματα που διενεργήθησαν προ της εκλογής.\n5.\tΠεριορισμός και εκλογίκευση των βουλευτικών προνομίων.\n6.\tΘέσπιση της λαϊκής πρωτοβουλίας για δημοψήφισμα.\n7.\tΘέσπιση της λαϊκής πρωτοβουλίας για εισαγωγή νομοσχεδίων.\n8.\tΘέσπιση Γερουσίας με ισχυρές ελεγκτικές αρμοδιότητες.\n9.\tΑυστηρός έλεγχος του πόθεν έσχες των πολιτικών προσώπων από ειδική υπηρεσία π.χ. Σ.Δ.Ο.Ε. ή/και Ελεγκτικό Συνέδριο,\n10.\tΘέσπιση πόθεν έσχες για όλα τα πρόσωπα που κατέχουν δημόσια αξιώματα καθώς και για δημοσίους υπαλλήλους με δικαίωμα υπογραφής.\n11.\tΜικτό εκλογικό σύστημα μονοεδρικών περιφερειών και ενιαίου εθνικού ψηφοδελτίου ώστε ελαχιστοποιηθούν οι εκλογικές δαπάνες και να ενισχυθεί ο ρόλος του βουλευτή.\nΔΗΜΟΚΡΑΤΙΚΟΙ: ΚΙΝΗΜΑ ΠΟΛΙΤΩΝ – ΚΟΜΜΑ ΛΥΣΕΩΝ\nΜεχρι εδω παιδια καλα ητανε. Τωρα το παιχνιδι χοντρυνε. Μεχρι το Μικη καλα ηταν αλλα ο φερετζες σας\nεπεσε με τον Κασιματη.\nΔυστιχως παλι σε πληρωμενες πενες επεσα.\nΚαμαρώστε τον πραξικοπηματία Γκουαϊδό που έσπευσε να αναγνωρίσει η κυβέρνηση Μητσοτάκη\nΤι δείχνουν τα ενημερωτικά με τον επανυπολογισμό των συντάξεων. Έρχονται διορθώσεις για 222.983 συνταξιούχους.\nΟ υμνητής του Κώστα Σημίτη νέος πρόεδρος του Μεγάρου Μουσικής – Αχ βρε Νεοδημοκράτη τι άλλο θα κάνεις γαργάρα;\n“Στατιστικά” του Τρωικού πολέμου.\nΑγριες Μέλισσες, μια… on Αγριες Μέλισσες, μια ελληνική…\npeterconstantopoulos on Αλέξης Τσίπρας: Είμαστε εδώ με…\nΜΑΤΙΕΣ ΣΤΗΝ ΕΠΙΚΑΙΡΟ… on Εορτάζοντες την 13ην του μηνός…\nΤΩΡΑ -Αυτή είναι η α… on Τώρα – νεκρός ο γιος του Μπιν…


Γαλλία και Γερμανία καλούν την Τουρκία να ξεκαθαρίσει τις θέσεις της μέσα στις επόμενες εβδομάδες - Newsbeast\nΓαλλία και Γερμανία καλούν την Τουρκία να ξεκαθαρίσει τις θέσεις της μέσα στις επόμενες εβδομάδες\nΜάας: Απαράδεκτη η αποστολή ερευνητικού σκάφους στη Μεσόγειο\nΚατηγορίες κατά της Τουρκίας ότι συνεχίζει να προκαλεί την Ευρωπαϊκή Ένωση με τις ενέργειές της στην ανατολική Μεσόγειο εξαπέλυσαν σήμερα Γαλλία και Γερμανία, σύμφωνα με το ΑΠΕ – ΜΠΕ. Μάλιστα, Παρίσι και Βερολίνο δίνοουν στην Άγκυρα προθεσμία για να ξεκαθαρίσει τις θέσεις της μέσα στις ερχόμενες εβδομάδες.\n«Είναι ξεκάθαρο σε εμάς ότι η Τουρκία προβαίνει διαρκώς σε προκλητικές ενέργειες οι οποίες είναι απαράδεκτες» δήλωσε ο Γάλλος υπουργός Εξωτερικών Ζαν-Ιβ Λεντριάν στη διάρκεια κοινής συνέντευξης Τύπου με τους ομολόγους του της Γερμανίας και της Πολωνίας.\nΕρωτηθείς για την πιθανότητα να αποφασιστούν κυρώσεις από την ΕΕ, ο Μάας δήλωσε, όπως μεταδίδει το ΑΜΠΕ, πως η Ένωση θα αντιδράσει εντός των ερχόμενων εβδομάδων.\nΝα σημειώσουμε ότι αρχικά το ρεπορτάζ του ΑΠΕ – ΜΠΕ ανέφερε ότι ο Χάικο Μάας έκανε λόγο για αναμονή μίας εβδομάδας σχετικά με τη στάση της Τουρκίας, προκειμένου η ΕΕ να λάβει αποφάσεις.\nΩστόσο με νέα ενημέρωση διευκρινίζει πως το Reuters μέσω νέου τηλεγραφήματος το βράδυ της Πέμπτης (15/10) σημείωνε ότι «ο Γερμανός υπουργός Εξωτερικών Χάικο Μάας ερωτηθείς για την πιθανότητα να αποφασισθούν κυρώσεις στην Τουρκία από την ΕΕ, δήλωσε πως η Ένωση θα αποφασίσει πώς θα αντιδράσει μέσα στις ερχόμενες εβδομάδες».\nΠαρακάτω φαίνεται το σημείο από τη δήλωση στη σελίδα του Reuters\nΕντολή στην ελληνική πρεσβεία στην Άγκυρα για διάβημα στο τουρκικό υπουργείο Εξωτερικών\nΕντολή να προβεί σε διάβημα διαμαρτυρίας προς το τουρκικό υπουργείο Εξωτερικών για το περιστατικό με το κυβερνητικό αεροσκάφος που μετέφερε τον Έλληνα υπουργό Εξωτερικών Νίκο Δένδια από τη Βαγδάτη στην Αθήνα έλαβε, σύμφωνα με διπλωματικές πηγές που επικαλείται το ΑΜΠΕ, η ελληνική πρεσβεία στην Άγκυρα.\nΕίχε προηγηθεί βλάβη στο κυβερνητικό αεροσκάφος, εξαιτίας της οποίας αναβλήθηκε η επίσκεψη στο Ερμπίλ του ιρακινού Κουρδιστάν.\nΤο «μπλόκο» στο κυβερνητικό αεροσκάφος\nΥπενθυμίζεται πως το κυβερνητικό Εμπραέρ απογειώθηκε χθες από τη Βαγδάτη με προορισμό την Αθήνα, μεταφέροντας τον Νίκο Δένδια στην Ελλάδα, μετά την επίσκεψή του στο Ιράκ.\nΟι κυβερνήτες είχαν λάβει κανονικά τις προβλεπόμενες άδειες, ωστόσο την ώρα που το αεροσκάφος έφτανε στα σύνορα Ιράκ – Τουρκίας οι τουρκικές αρχές αρνήθηκαν να εγκρίνουν την άδεια που είχαν ήδη δώσει για την υπέρπτηση.\nΈγινε μαραθώνιος επαφών, τόσο από τον κυβερνήτη, που προσπαθούσε να συνεννοηθεί με τις τουρκικές Αρχές, όσο και σε διπλωματικό επίπεδο, ενώ η τουρκική πλευρά δεν έχει δώσει καμία εξήγηση για τη μη χορήγηση άδειας.\nΤελικά το αεροσκάφος που μετέφερε τον κ. Δένδια προσγειώθηκε στο αεροδρόμιο της Ελευσίνας με καθυστέρηση, λίγο πριν από τα μεσάνυχτα.\nΠΟΛΙΤΙΚΗΑνατολικη ΜεσογειοςΓαλλιαΓερμανιαΕυρωπαικη ΕνωσηΤουρκια


Τα 10 καλύτερα εστιατόρια κοντά σε: Agriturismo Flabeto\nAgriturismo Santa Maria Maddalena: Εστιατόρια στην περιοχή\nAgriturismo Santissima Trinita: Εστιατόρια στην περιοχή\nAgriturismo Il Cucco: Εστιατόρια στην περιοχή\nHotel Cosmopolitan Bologna: Εστιατόρια στην περιοχή\nB&B Casale la Decima: Εστιατόρια στην περιοχή\nAgriturismo Mammamaude: Εστιατόρια στην περιοχή\nNH Bologna Villanova: Εστιατόρια στην περιοχή\nLa Sosta dell'Idice B&B: Εστιατόρια στην περιοχή\nMicrodent Wellness Division: Εστιατόρια στην περιοχή\nLike Locals in Italy: Εστιατόρια στην περιοχή\nNuovo Cinema Mandrioli: Εστιατόρια στην περιοχή\nTeatro Consorziale di Budrio: Εστιατόρια στην περιοχή\nMuseo dell'Ocarina: Εστιατόρια στην περιοχή\nFICO Eataly World: Εστιατόρια στην περιοχή\nσιδηροδρομικό σταθμό Budrio Centro: Εστιατόρια στην περιοχή\nσιδηροδρομικό σταθμό Budrio: Εστιατόρια στην περιοχή\nTaverna Tamburini: Εστιατόρια στην περιοχή\nOsteria del Melo: Εστιατόρια στην περιοχή\nRistorante Centro Storico di Baldini Dino: Εστιατόρια στην περιοχή\nAgriturismo Antico Noce: Εστιατόρια στην περιοχή\nIl Cucco: Εστιατόρια στην περιοχή\nLocanda Smeraldi: Εστιατόρια στην περιοχή\nΔραστηριότητες κοντά σε: Agriturismo Santa Maria Maddalena\nΔραστηριότητες κοντά σε: Agriturismo Santissima Trinita\nΔραστηριότητες κοντά σε: Agriturismo Il Cucco\nΔραστηριότητες κοντά σε: Hotel Cosmopolitan Bologna\nΔραστηριότητες κοντά σε: B&B Casale la Decima\nΔραστηριότητες κοντά σε: Agriturismo Mammamaude\nΔραστηριότητες κοντά σε: NH Bologna Villanova\nΔραστηριότητες κοντά σε: La Sosta dell'Idice B&B\nΤα καλύτερα εστιατόρια κοντά σε: Agriturismo Flabeto, Budrio\nΕστιατόρια σε Budrio\nAgriturismo Flabeto: Εστιατόρια στην περιοχή\nΕστιατόρια κοντά σε: Agriturismo Flabeto\nVia Bagnarola 4, 40054, Budrio, Ιταλία\nAgriturismo Flabeto: Διαβάστε κριτικές\nΝο 1 από 1 εστιατόρια για: Bagnarola\n0,8 χλμ. από Agriturismo Flabeto\nΝο 33 από 37 εστιατόρια για: Budrio\nVia Marana 9A\n0,9 χλμ. από Agriturismo Flabeto\nΝο 1 από 19 εστιατόρια για: Minerbio\n3,3 χλμ. από Agriturismo Flabeto\nΝο 1 από 37 εστιατόρια για: Budrio\n5,1 χλμ. από Agriturismo Flabeto\nΝο 1 από 22 εστιατόρια για: Granarolo dell'Emilia\n3,6 χλμ. από Agriturismo Flabeto\n“A positive experience; the loc...” 26/09/2015\nΝο 1 από 11 εστιατόρια για: Altedo\n8,9 χλμ. από Agriturismo Flabeto\n“ξεχωριστή ατμόσφαιρα” 25/02/2018\nΝο 1 από 25 εστιατόρια για: Castenaso\n7 χλμ. από Agriturismo Flabeto\nΝο 4 από 22 εστιατόρια για: Granarolo dell'Emilia\n3,4 χλμ. από Agriturismo Flabeto\nΝο 2 από 25 εστιατόρια για: Castenaso\n“Great place!” 21/11/2015\nΝο 25 από 37 εστιατόρια για: Budrio\nVia San Donato 5 Localita' Maddalena di Cazzano\n1,4 χλμ. από Agriturismo Flabeto\nΝο 2 από 22 εστιατόρια για: Granarolo dell'Emilia\n4,9 χλμ. από Agriturismo Flabeto\nΚουζίνες: Μπάρμπεκιου, Diner, Υγιεινή, Ιταλική, Γκριλ\nΝο 2 από 19 εστιατόρια για: Minerbio\n6,2 χλμ. από Agriturismo Flabeto\nΝο 7 από 22 εστιατόρια για: Granarolo dell'Emilia\n2,6 χλμ. από Agriturismo Flabeto\n“very good and fast preparation...” 04/11/2016\nΝο 3 από 25 εστιατόρια για: Castenaso\n6,8 χλμ. από Agriturismo Flabeto\n“Nothing special” 18/09/2015\nΝο 4 από 37 εστιατόρια για: Budrio\n“Worst restaurant that we ate i...” 08/12/2015\nΝο 6 από 37 εστιατόρια για: Budrio\nΝο 4 από 25 εστιατόρια για: Castenaso\nΝο 147 από 1.666 εστιατόρια για: Μπολόνια\n9 χλμ. από Agriturismo Flabeto\n6,5 χλμ. από Agriturismo Flabeto\nΝο 32 από 37 εστιατόρια για: Budrio\nVia Bagnarola 42\n1,6 χλμ. από Agriturismo Flabeto\n“Very nice!” 04/10/2014\nΝο 1 από 8 εστιατόρια για: Malalbergo\n8 χλμ. από Agriturismo Flabeto\nΝο 162 από 1.666 εστιατόρια για: Μπολόνια\n9,1 χλμ. από Agriturismo Flabeto\n“So good” 05/09/2018\nΝο 7 από 37 εστιατόρια για: Budrio\n3,5 χλμ. από Agriturismo Flabeto\nΝο 3 από 22 εστιατόρια για: Granarolo dell'Emilia\n6,9 χλμ. από Agriturismo Flabeto\nΝο 2 από 37 εστιατόρια για: Budrio\n8,3 χλμ. από Agriturismo Flabeto\n“Good but not really worth it” 31/12/2016\nΝο 216 από 1.666 εστιατόρια για: Μπολόνια\n8,8 χλμ. από Agriturismo Flabeto\nΝο 6 από 22 εστιατόρια για: Granarolo dell'Emilia\n4,1 χλμ. από Agriturismo Flabeto\nΝο 5 από 37 εστιατόρια για: Budrio\n5,2 χλμ. από Agriturismo Flabeto\nΧάρτης Agriturismo Flabeto\nΑξιοθέατα (22) | Εστιατόρια (50)\nΌλα τα ξενοδοχεία σε: Budrio (4)


Σημαντικές ταξιδιωτικές συμβουλές για όσους ταξιδεύουν με αεροπλάνο | Beauty Stars\nΣημαντικές ταξιδιωτικές συμβουλές για όσους ταξιδεύουν με αεροπλάνο\nPosted by: BeautyStars in Travel tips 0 1,604 Views\nΤο ταξίδι με αεροπλάνο φαντάζει σε κάποιους βουνό, όχι γιατί πραγματικά είναι αλλά γιατί δεν έχουν βάλει τα πράγματα σε μια σειρά! Στο HappyTraveller.Gr θα σου πούμε τους χρυσούς κανόνες που πρέπει να ακολουθήσεις για να ένα παραδεισένιο ταξίδι χωρίς απρόοπτα!\nΚάνε check in από πριν. Μην περιμένεις να πας στο αεροδρόμιο και να κάνεις εκεί! Γλίτωσε χρόνο και κάν΄το από το σπίτι σου με ένα κλικ.\nΦρόντισε να γνωρίζεις όλες τις απαραίτητες πληροφορίες. Αριθμός πτήσης, ώρα αναχώρησης, και το αεροδρόμιο είναι κάποιες από τις πληροφορίες που θα πρέπει σίγουρα να έχεις σε κάποιο χαρτί για παν ενδεχόμενο.\nΠροσοχή στις αποσκευές. Μην πάρεις παραπάνω πράγματα από όσα δικαιούσαι και μην πάρεις πράγματα τα οποία απαγορεύονται κατά την πτήση. Στο HappyTraveller.Gr έχουμε κάνει αναλυτικό ποστ, στο οποίο σου αναλύουμε κάποια πράγματα. Καλό θα είναι βέβαια να μπεις στο site της εκάστοτε εταιρίας και να ελέγξεις επακριβώς τι δικαιούσαι να έχεις και να μην έχεις.\nΦτάσε έγκαιρα στον αεροδρόμιο. Φρόντισε πάντα να είσαι 2 ώρες νωρίτερα από την ώρα ου πετάς. Τα γκισέ αποσκευών κλείνουν αυστηρά 40 λεπτά πριν την αναχώρηση. Αν έχει κόσμο στο αεροδρόμιο μπορεί να έχεις πρόβλημα και να καθυστερήσεις την πτήση σου.\nΝα γνωρίζεις βασικά πράγματα περί της άφιξης. Η επιβίβαση ξεκινάει 30 λεπτά πριν την προγραμματισμένη ώρα αναχώρησης. Η πύλη επιβίβασης κλείνει 20 λεπτά πριν την προγραμματισμένη ώρα αναχώρησης.\nΚράτα την κάρτα επιβίβασης. Μόλις περάσεις τον έλεγχο μην “καταχωνιάσεις” την κάρτα επιβίβασης στις τσέπες ή την τσάντα σου. Κράτα την στο χέρι καθώς θα χρειαστεί να την παρουσιάσεις και στο πλήρωμα καμπίνας.\nΠηγή: HappyTraveller.Gr (1392)\nαεροπλάνο Σημαντικές ταξιδεύουν ταξιδιωτικές συμβουλές\t2016-07-16\nTagged with: αεροπλάνο Σημαντικές ταξιδεύουν ταξιδιωτικές συμβουλές\nPrevious: Τα κορίτσια δεν επιτρέπεται να αγγίζουν πράγματα και να είναι με την οικογένειά τους, αν έχουν περίοδο\nNext: Η πόλη κάτω από τα κύματα-Παυλοπέτρι στην Ελαφόνησο


Όταν η σκέψη «γυρνά» στο…ψυγείο! – dietup.gr\nΌταν η σκέψη «γυρνά» στο…ψυγείο!\nΥπάρχουν στιγμές που το φαγητό γίνεται έμμονη ιδέα και η σκέψη σας είναι «καρφωμένη» στο ψυγείο, ενώ δεν πεινάτε; Μήπως η κουζίνα γίνεται το «αγαπημένο» σας δωμάτιο, όταν υπάρχει γλυκό στο σπίτι; Παρατηρείτε πως ενώ τρώτε ελάχιστα μέσα στην ημέρα, κάτι συμβαίνει και παίρνετε βάρος ή απλά δεν μπορείτε να το χάσετε;\nΠως θα μπορούσατε να βάλετε τέλος σε αυτή την «εξαρτημένη» σχέση με το φαγητό σας και να το απολαύσετε άφοβα και στα φανερά, χωρίς να φορτώνεστε με παραπανήσιες θερμίδες;\nΈχει παρατηρηθεί πως η ακατάσχετη όρεξη για τσιμπολόγημα δε διαρκεί παρά μόνο λίγα λεπτά . Από εκεί και έπειτα αρχίζει σιγά-σιγά να εξασθενεί. Αρκεί λοιπόν να βρείτε τρόπους για να απασχολήσετε το μυαλό και την όρεξή σας για λίγα λεπτά… δοκιμάστε:\n1. Κάντε μια βόλτα\n2. Μασήστε μια τσίχλα/ πιείτε ένα light αναψυκτικό/ πλύνετε τα δόντια σας\n3. Σηκώστε το ακουστικό… και πείτε τα με φίλους ή κάντε τα προγραμματισμένα τηλεφωνήματά σας\n4. Αντί να ανοίξετε το ψυγείο σας….ανοίξτε την ντουλάπα σας και βάλτε την σε μια τάξη\n5. Κάντε ένα χαλαρωτικά μπάνιο\n6. Φροντίστε να έχετε τα τρόφιμα που θεωρείται «πειρασμούς» σε σημεία δύσκολης πρόσβασης μέσα στο ντουλάπι ή το ψυγείο, ενώ μπορείτε να τοποθετήσετε πιο ισορροπημένες επιλογές όπως φρούτα ή λαχανικά σε περίοπτη θέση.\n7. Καταναλώστε την ελάχιστη δυνατή ποσότητα, π.χ. ενα σοκολατάκι αντί για μια ολόκληρη σοκολάτα!\n8. Σταματήστε να τσιμπολογάτε στα κρυφά. Εφόσον δεν μπορείτε να αντισταθείτε φροντίστε να ελέγξετε την ποσότητα του φαγητού που θα φάτε, σερβίρετε το λοιπόν σε πιάτο και καταναλώστε το «στα φανερά».\npreviousΗ καλή μέρα από το πρωινό φαίνεται!


Στέλιος Διονυσίου: «Ήμουν ένα ψυχολογικό ράκος μετά το αυτόφωρο» - Peoplegreece.com\nΣτέλιος Διονυσίου: «Ήμουν ένα ψυχολογικό ράκος μετά το αυτόφωρο»\nΙδιαίτερη εξομολόγηση από τον τραγουδιστή.\nΓια το πρόσφατο συμβάν με τον ίδιο -αρνητικό- πρωταγωνιστή, μίλησε ο Στέλιος Διονυσίου στην τελευταία συνέντευξη που έδωσε. Πιο συγκεκριμένα μιλώντας στο Θέμα People και τη Μαρία Λεμονιά αναφέρθηκε για το περιστατικό με τον αστυνομικό.\n«Σέβομαι πραγματικά την Ελληνική Αστυνομία και τιμώ τους νόμους. Έχω τραγουδήσει αφιλοκερδώς σε χορούς της Αστυνομίας. Εκείνη την ημέρα ένιωσα έντονη δύσπνοια. Με έπιασε κρίση πανικού και δεν σταμάτησα στον δρόμο προς το νοσοκομείο στην κορδέλα που είχε τοποθετήσει η αστυνομία», είπε αρχικά και συνέχισε διευκρινίζοντας: «Δεν παρέσυρα κανέναν αστυνομικό. Ζητώ συγγνώμη επειδή υπήρξα οξύθυμος, αλλά δεν παρέσυρα ποτέ κανέναν αστυνομικό. Ειπώθηκαν λόγια από την άλλη πλευρά που με έβγαλαν από τα ρούχα μου. Σε καμία περίπτωση όμως δεν κινήθηκα απειλητικά».\nΣτη συνέχεια ο λαϊκός τραγουδιστής μίλησε για την εμπειρία του στο αυτόφωρο. «Ακόμη και σήμερα είμαι στεναχωρημένος. Ήμουν ένα ψυχολογικό ράκος μετά το αυτόφωρο και τη διαδικασία με τα αποτυπώματα και τις φωτογραφίες. Ξέρουν τι άνθρωπος είμαι, δεν συνηθίζω να κάνω τέτοια πράγματα. Δεν θέλω να συνεχιστεί αυτή η ιστορία. Ήταν μία κακιά στιγμή», εξομολογήθηκε.\nΑΥΤΟΦΩΡΟ ΚΑΤΑΓΓΕΛΙΑ ΣΤΕΛΙΟΣ ΔΙΟΝΥΣΙΟΥ ΦΥΛΑΚΗ


Χρωματοθεραπεία. Ίσως μπορεί να σας βοηθήσει\nΠρώτη καταχώρηση: Κυριακή, 28 Νοεμβρίου 2010, 18:42\nΈχουμε σκεφτεί ποτέ ότι η ασυνείδητη επιλογή μας να φοράμε σκούρα ρούχα όταν δεν έχουμε κέφια, ή πολύχρωμα όταν είμαστε χαρούμενες και ευτυχισμένες, ίσως και να γίνεται… συνειδητά; Η χρωματοθεραπεία, μια εναλλακτική προσέγγιση της ψυχολογικής μας κατάστασης δίνει την απάντηση στο παραπάνω ερώτημα.\nΠρόκειται για μια σύγχρονη επιστήμη, η οποία στηρίζεται στην αξιοποίηση της ενέργειας που διαθέτουν τα χρώματα. Σύμφωνα με τους ειδικούς της χρωματοθεραπείας , πριν εκδηλωθεί ένα πρόβλημα υγείας, το σώμα μας, μας «προειδοποιεί» με την αύρα του. Αν εμείς καταφέρουμε να χρωματίσουμε την αύρα μας και να της προσφέρουμε τη θετική ενέργεια του χρώματος, τότε μπορούμε αφενός να θεραπεύσουμε προβλήματα που έχουν ήδη εκδηλωθεί και αφετέρου να προλάβουμε άλλα, πριν ακόμη εκδηλωθούν.\nΔείτε λοιπόν σε τι μπορεί να μας βοηθήσουν τα χρώματα και δράστε αναλόγως.\nΕίναι το χρώμα που διώχνει την μελαγχολία, μέσω της βαθύτερης γνώσης του εαυτού μας. Μπορεί να τονώσει τη μνήμη και να καταπραΰνει τα γαστρεντερολογικά προβλήματα.\nΕίναι το χρώμα που προσφέρει συνολική τόνωση σε όλα τα συστήματα και όργανα του σώματος. Οξύνει τις αισθήσεις μας και δημιουργεί διάθεση για δράση.\nΕίναι το χρώμα που δημιουργεί αρμονία ανάμεσα στο σώμα και στο πνεύμα. Η αρμονία αυτή ευνοεί τη χαλάρωση και την ηρεμία, αλλά και την εκδήλωση των συναισθημάτων. Επίσης ευνοεί την ανάπλαση των ιστών του σώματος.\nΧαρίζει ενεργητικότητα και μας κάνει πιο δραστήριους. Μας βοηθά να κάνουμε θετικές σκέψεις και να παίρνουμε ευκολότερα αποφάσεις.\nΕυνοεί το διαλογισμό και οδηγεί σταδιακά στη συναισθηματική ωριμότητα. Ενεργοποιεί το νευρικό σύστημα.\nΔιώχνει μακριά τους φόβους και κάθε είδους αρνητικές σκέψεις. «Εξαγνίζει» την ψυχή και το σώμα και διεγείρει το ένστικτο.\nΧαλαρώνει το νευρικό σύστημα και μας κάνει να βλέπουμε τις δυσκολίες στο πραγματικό τους μέγεθος κι όχι τεράστιες. Βοηθά στη λήψη αποφάσεων.\nΤελευταία ενημέρωση: Κυριακή, 28 Νοεμβρίου 2010, 18:42\nΓιατί έχουμε συνεχώς παγωμένα χέρια;\nΤηλεδιάσκεψη της ΟΤΟΕ με τον υπουργό Εργασίας Κωστή Χατζηδάκη\nEλεγχόμενη έκρηξη βόμβας του Β' Παγκοσμίου Πολέμου\nΑνακαλύψτε τις τροφές που είναι αντιρυτιδικές\nΔιαμαρτυρία στην ισπανική πρεσβεία για τον ράπερ Pablo Hasel και το νομοσχέδιο για την Τέχνη


ΚΑΛΑΜΑΤΑ ΜΕΣΣΗΝΙΑΣ: Συγκέντρωση διαμαρτυρίας παραπληγικών στο υπ. Οικονομικών\nΣυγκέντρωση διαμαρτυρίας παραπληγικών στο υπ. Οικονομικών\nΣυγκέντρωση διαμαρτυρίας πραγματοποίησε το πρωί, έξω από το υπουργείο Οικονομικών ο πανελλήνιος σύλλογος παραπληγικών, καθώς και εκπρόσωποι των τυφλών.\nΕκπρόσωποι του συλλόγου ζήτησαν συνάντηση με τον υπουργό Γ.Στουρνάρα, προκειμένου να του εξηγήσουν τη δύσκολη θέση στην οποία έχουν περιέλθει χιλιάδες άνθρωποι εξαιτίας των περικοπών στα προνοιακά επιδόματα.\nΣυνεργάτες του υπουργού τους μετέφεραν ότι....\nδεν είναι δυνατόν ο υπουργό να τους δει σήμερα και έτσι το ραντεβού «κλείστηκε» για την ερχόμενη Τρίτη.\nΟι συγκεντρωμένοι σε ένδειξη διαμαρτυρίας απέκλεισαν για περίπου είκοσι λεπτά την είσοδο του υπουργείου.\nΕτικέτες ΑΜΕΑ, ΔΙΑΔΗΛΩΣΕΙΣ, ΕΠΙΚΑΙΡΟΤΗΤΑ (ΕΛΛΑΔΑ), ΚΟΙΝΩΝΙΚΑ


Χρησιμοποιούμε λιγότερες θετικές λέξεις! - Platform.gr\nΧρησιμοποιούμε λιγότερες θετικές λέξεις!\nΜε ποιο τρόπο οι συνθήκες ζωής επηρεάζουν το λεξιλόγιό μας;\nΗμερομηνία: 10 Ιανουαρίου 2017\nΜια πρόσφατη επιστημονική μελέτη που διεξήχθη σε συνεργασία των Πανεπιστημίων του Μίσιγκαν και της Νότιας Καλιφόρνιας, έδειξε ότι οι άνθρωποι σχεδόν σε όλους τους πολιτισμούς και σε όλες τις γλώσσες έχουν την τάση να χρησιμοποιούν περισσότερες θετικές λέξεις παρά αρνητικές. Οι επιστήμη του συμπεριφορισμού έχει τεκμηριώσει επανειλημμένως το φαινόμενο αυτό, γνωστό και ως LPB (τάση για χρήση θετικής γλώσσας). Ωστόσο, αυτή η προτίμηση επηρεάζεται σημαντικά από τις συνθήκες διαβίωσης και την ψυχική διάθεση που διαπνέει ο πληθυσμός μιας χώρας. Συνεπώς, το θετικό λεξιλόγιο μειώνεται αισθητά σε κοινωνικά δυσχερείς εποχές, όπως σε συνθήκες πολέμου, οικονομικής κρίσης και ανεργίας.\nΣυγκεκριμένα, οι ερευνητές των δύο πανεπιστημιακών ομάδων, με επικεφαλής τον Καθηγητή Πολιτικών Επιστημών στο Πανεπιστήμιο του Μίσιγκαν Δρ. Robert Axelrod, που πραγματοποίησαν τη σχετική δημοσίευση στο περιοδικό της Εθνικής Ακαδημίας Επιστημών των ΗΠΑ (PNAS), ανέλυσαν δεδομένα από το Google Books και από το αρχείο δύο αιώνων της ιστορικής αμερικανικής εφημερίδας New York Times. Οι επιστήμονες δημιούργησαν ένα κατάλογο 400 θετικών λέξεων και ένα κατάλογο 500 αρνητικών λέξεων. Στη συνέχεια, έψαξαν πόσες φορές κάθε μια λέξη εμφανιζόταν κάθε χρόνο σε 1,3 εκατομμύρια βιβλία της βάσης Google Books και σε 14,9 εκατομμύρια άρθρα των New York Times. Διαπιστώθηκε ότι, καθώς επιδεινώνονται οι αντικειμενικές συνθήκες (πληθωρισμός, ανεργία, οικονομική κρίση κ.α.), μειώνεται η χρήση των θετικών λέξεων.\n«Γνωρίζουμε ήδη από την εποχή του Freud ότι η γλώσσα μας αντικατοπτρίζει την ψυχολογική μας κατάσταση. Παρουσιάζει μεγάλο ενδιαφέρον το γεγονός ότι οι άνθρωποι χρησιμοποιούσαν το LPB ως έμμεσο μέτρο ευτυχίας στην κοινωνία. Επίσης, ανάλογα με τη διάθεσή μας, έχουμε την τάση να χρησιμοποιούμε πιο θετικές ή αρνητικές λέξεις. Τα ευρήματά μας δείχνουν ότι η ευτυχία παρουσιάζει πτωτική τάση στην σημερινή κοινωνία», επισημαίνει ο Morteza Dehghani, επίκουρος Καθηγητής Ψυχολογίας και Πληροφορικής, ο οποίος συνεργάστηκε με τον Δρ. Robert Axelrod στη μελέτη.\nΕκτός από τη σημασία της γλώσσας ως δυναμικό χαρακτηριστικό της ανθρώπινης ψυχολογίας, η έρευνα έδειξε ότι τεχνικές της επιστήμης των υπολογιστών μπορούν να έχουν αξιοσημείωτες εφαρμογές στην περαιτέρω μελέτη –καθώς και στην επιβεβαίωση- θεωριών σχετικά με την ψυχολογία και εν γένει τις κοινωνικές επιστήμες.


Αρχική » Ειδήσεις » Μετά από 112 χρόνια: Κλείνει το παραδοσιακό μαγαζί στο Μόναχο\nΟ πρίγκιπας Luitpold της Βαυαρίας κλείνει την παραδοσιακή επιχείρηση, αλλά οι διαδικτυακές συναλλαγές ακμάζουν.\nΈνα κλειστό κατάστημα σε μία καλή τοποθεσία δεν είναι τίποτα ασυνήθιστο αυτές τις μέρες – δυστυχώς. Αυτός είναι ο λόγος που σχεδόν κανένας δεν παρατήρησε ότι ένα από τα μεγαλύτερα παραδοσιακά καταστήματα του Μονάχου έκλεισε χωρίς μεγάλο πάταγο.\nΤο κατάστημα με πορσελάνες Porzellan Manufaktur Nymphenburg στην Odeonsplatz έκλεισε ήδη τον Ιανουάριο.\nΣτο τέλος του 2020, οι εργαζόμενοι έμαθαν από τον ίδιο τον πρίγκιπα Luitpold von Bayern, ο οποίος ανέλαβε το εργοστάσιο που ιδρύθηκε το 1747 το 2011, ότι το κατάστημα θα έκλεινε για πάντα.\nΗ εκπρόσωπος Σάντρα Γκότβαλντ δήλωσε: “Είναι αλήθεια, δυστυχώς, ότι κλείσαμε το κατάστημα στην Odeonsplatz μετά από 112 χρόνια. Η πανδημία σίγουρα το επιτάχυνε αυτό”. Lockdown, ένα νεκρό κέντρο πόλης, μηδενικοί τουρίστες – οι χειρότερες συνθήκες για το λιανικό εμπόριο.\nΥπάρχουν όμως και καλά νέα: Η Porzellan Manufaktur Nymphenburg θα συνεχίσει να υπάρχει. Τα εκλεκτά επιτραπέζια σκεύη, των οποίων οι οπαδοί περιλαμβάνουν διασημότητες από όλο τον κόσμο (από τη βασίλισσα Ελισάβετ Β’ έως τον σούπερ σταρ Lionel Richie), μπορούν στο μέλλον να θαυμαστούν και να αγοραστούν στο εργοστάσιο στο Nymphenburger Schlossrondell.\n“Θα επεκτείνουμε τον εκθεσιακό χώρο”, δήλωσε η εκπρόσωπος, “θα δημιουργήσουμε ξεχωριστούς πορσελάνινους κόσμους, έτσι ώστε οι άνθρωποι από το Μόναχο να μπορέσουν να ανακαλύψουν ξανά την πορσελάνη”.\nΕπίσης: Το διαδικτυακό εμπόριο πορσελάνης γνωρίζει άνθηση. Οι πελάτες ενημερώνονται μέσω Zoom ή Facetime. “Επειδή οι άνθρωποι είναι περισσότερο στο σπίτι, μαγειρεύουν και τρώνε, δίνουν μεγαλύτερη αξία στα υπέροχα πιάτα”.\nΤώρα, λίγο πριν του Αγίου Βαλεντίνου, υπάρχει μεγάλη ζήτηση ιδιαίτερα σε χαριτωμένους χαρακτήρες όπως σε πορσελάνινα ποντικάκια και αρκουδάκια.\nπροηγούμενοΒαυαρία: Ο Söder προειδοποιεί σχετικά με βιαστική χαλάρωση των μέτρων\nεπόμενοΜόναχο: Μια ματιά στο νέο μαγαζί FC Bayern World


HOME / PRE-GAME / Pre Game: ΠΑΟΚ-ΠΑΟ\nΜε βασικό τον Ντιέγκο Μπίσεσβαρ θα παραταχθεί ο ΠΑΟΚ απέναντι στον Παναθηναϊκό. Δείτε την ενδεκάδα που επέλεξε ο Ραζβάν Λουτσέσκου για το ντέρμπι της Τούμπας με το «τριφύλλι».\nΦανέλα βασικού πήρε, όπως αναμενόταν, ο Ντιέγκο Μπίσεσβαρ στο παιχνίδι με τον Παναθηναϊκό.\nΟ Ραζβάν Λουτσέσκου συμπεριέλαβε τον Ολλανδό στο αρχικό σχήμα του ντέρμπι με τους «πράσινους».\nΚατά τ’ άλλα, δεν υπάρχουν ιδιαίτερες εκπλήξεις στην ενδεκάδα του ΠΑΟΚ, η οποία θα παραταχθεί και πάλι σε σχηματισμό 4-2-3-1.\nΑναλυτικά το αρχικό σχήμα του «δικεφάλου»\nΠασχαλάκης, Μάτος, Βαρέλα, Κρέσπο, Βιεϊρίνια, Κάνιας, Βέρνμπλουμ, Ζαμπά, Πέλκας, Μπίσεσβαρ, Πρίγιοβιτς.\nΣτον πάγκο έμειναν οι: Ρέι, Τόσκα, Σάκχοφ, Λημνιός, Ελ Καντουρί, Ουάρντα, Ακπόμ.\nΠαρακολουθήστε ζωντανά σε live streaming τον αγώνα ΠΑΟΚ-ΠΑΝΑΘΗΝΑΪΚΟΣ\nΑποθέωση από τη Θύρα 13 στην αποστολή του Παναθηναϊκού.\nΟπαδοί του Παναθηναϊκού βρέθηκαν στο ξενοδοχείο της αποστολής του ενόψει ΠΑΟΚ.\nΜε 4-4-2 και τον Καμπετσή στο βασικό σχήμα, δίπλα στον Μακέντα, θα παραταχθεί ο Παναθηναϊκός στο ντέρμπι με τον ΠΑΟΚ.\nΜε επιθετικούς προσανατολισμούς και σύστημα 4-4-2 θα παρατάξει ο Γιώργος Δώνης τον Παναθηναϊκό, σε λίγη ώρα στον αγωνιστικό χώρο της Τούμπας και το ντέρμπι με αντίπαλο τον ΠΑΟΚ!\nΣυγκεκριμένα, ο Διούδης θα είναι στο τέρμα, οι Μαυρομάτης και Κολοβέτσιος στόπερ, με τους Κουλιμπαλί δεξιά και Ινσούα αριστερά της άμυνας. Κουρμπέλης και Δώνης θα είναι τα αμυντικά χαφ, με τους Χατζηγιοβάνη και Μπουζούκη ακραίους μεσοεπιθετικούς, ενώ Μακέντα και Καμπετσής θα συνθέσουν το δίδυμο της «πράσινης» επίθεσης.


Σαμαράς: Ένα «ατύχημα» αρκεί για να πάνε όλα στράφι – THE PAPER\nΣαμαράς: Ένα «ατύχημα» αρκεί για να πάνε όλα στράφι\n«Τώρα χρειαζόμαστε σταθερότητα περισσότερο από ποτέ. Αποφύγαμε τα χειρότερα, μπήκαμε στην ανάκαμψη, αλλά ο κίνδυνος να γυρίσουμε πίσω δεν έχει αποτραπεί πλήρως»\n«Θα ήταν λάθος να αφήσουμε να δημιουργηθεί αστάθεια ξανά, εξαιτίας των ευρωεκλογών. Γιατί η αστάθεια μπορεί να έχει ανεξέλεγκτες συνέπειες… Χρειάστηκαν πολλές θυσίες για να σηκωθεί η Ελλάδα στα πόδια της. Αλλά θα αρκούσε ένα «ατύχημα» ή μια χαλαρή στάση στην εκλογική αναμέτρηση για να πάνε όλα στράφι. Και να γυρίσουμε πάλι εκεί που βρεθήκαμε πριν από τέσσερα χρόνια» τονίζει ο πρωθυπουργός Αντώνης Σαμαράς, σε μια εφ” όλης της ύλης συνέντευξή του, στην εφημερίδα «ΕΘΝΟΣ».\n«Τώρα χρειαζόμαστε σταθερότητα περισσότερο από ποτέ. Αποφύγαμε τα χειρότερα, μπήκαμε στην ανάκαμψη, αλλά ο κίνδυνος να γυρίσουμε πίσω δεν έχει αποτραπεί πλήρως» επαναλαμβάνει, θέτοντας το δίλημμα των επικείμενων εκλογών. Ξεκαθαρίζει ότι οι πολίτες την Κυριακή, δεν ψηφίζουν για κυβέρνηση, αλλά για την Ευρωβουλή. «Οι κάλπες που στήθηκαν την περασμένη Κυριακή, αλλά και αυτές που θα στηθούν, δεν αφορούν κάποιο «δημοψήφισμα» (…). Το να δίνει όποιος θέλει, όποιο νόημα θέλει σε κάθε εκλογική αναμέτρηση για άλλο ζήτημα, είναι εκβιαστικό και επικίνδυνο» υπογραμμίζει.\nΣημειώνει ότι ο ελληνικός λαός δεν θέλει τώρα πρόωρες εκλογές, «γιατί καταλαβαίνει ότι κάτι τέτοιο τώρα θα προκαλούσε αποσταθεροποίηση, που θα κινδύνευε να βυθίσει τη χώρα, σε πολύ μεγάλες περιπέτειες» και συμπληρώνει: «Έχουμε κάποιους που θέλουν να «σχίσουν τα μνημόνια», αλλά δεν ξέρουν πως. Θέλουν να δώσουν αυξήσεις στον κόσμο με λεφτά που ..δεν υπάρχουν. Δεν λένε από που θα τα βρουν, δεν λένε από ποιους θα δανειστούν, γιατί δεν υπάρχει κανείς να μας δανείσει να επιστρέψουμε σε.. «αναδιανομή» από δανεικά. Δεν λένε ποιους θα φορολογήσουν μέσα στη χώρα. Κι όταν πήγαν να πουν κάτι για «έκτακτο αναγκαστικό δανεισμό», τρόμαξαν και οι ίδιοι με αυτά που είπαν…»\nΤσίπρας: Θα νικήσουμε με μεγάλη διαφορά Δημοσκόπηση Metron Analysis: Οριακό προβάδισμα ΣΥΡΙΖΑ έναντι της ΝΔ Θεοδωράκης: Έχουμε συγγενείς και στον ΣΥΡΙΖΑ και στη ΝΔ\nΑντώνης ΣαμαράςΒουλήευρωεκλογέςΠΑΣΟΚπρωθυπουργόςΣΥΡΙΖΑΧρυσή Αυγή


Η μέχρι τώρα στάση και συμπεριφορά της Τουρκίας, ανέφερε ο κ. Φωτίου, αποτελεί μια συνεχή πρόκληση για την πολιτισμένη ανθρωπότητα, αφού προσβάλλει τις πανανθρώπινες και οικουμενικές αξίες της ανθρώπινης ζωής και αξιοπρέπειας και τόνισε ότι “η κατοχική πλευρά θα πρέπει επιτέλους να συνεργαστεί. Σαράντα ένα χρόνια μετά δεν μπορεί η αλήθεια να αποκρύβεται άλλο”.\nΣτο πλαίσιο αυτό, είπε, η δική μας πλευρά καταβάλλει κάθε προσπάθεια για να επιτύχουν οι διαπραγματεύσεις και να δημιουργηθεί μια νέα και πιο πολλά υποσχόμενη για όλους εποχή για την Κύπρο. “Εναπόκειται όμως περισσότερο στην ίδια την Τουρκία, που έχει την πρώτη και μεγαλύτερη ευθύνη, να συμβάλει στην επίλυση του Κυπριακού παίρνοντας τις απαραίτητες αποφάσεις. Οι προθέσεις και διακηρύξεις είναι ένα πράγμα, και οι αποφάσεις άλλο”, είπε\nΟ κ. Φωτίου τόνισε ότι σε αυτές τις στιγμές η ενότητα αποτελεί τον ακρογωνιαίο λίθο πάνω στον οποίο θα στηρίξουμε τον αγώνα μας για ελευθερία και αποκατάσταση των απαράγραπτων δικαίων και δικαιωμάτων του λαού μας, τονίζοντας παράλληλα ότι η ενότητα δεν πρέπει να είναι ένα απλό σχήμα λόγου ούτε ευκαιριακό σύνθημα, αλλά μόνιμη μας έγνοια και σταθερή επιδίωξη της πολιτικής μας.\nΜνημονεύοντας “τα πέντε παλληκάρια των Λυμπιών”, Ανδρέα Βαρνάβα, ο Λούκα Δημητρίου, Θεόδωρο Μαυρόσαββα, Γεώργιο Σκουλιά Τολαρή, Κώστα Νικολάου Καψοκάρτη, ο κ. Φωτίου σημείωσε ότι αντιστάθηκαν μέχρι τέλους στο βάρβαρο εισβολέα και λάμπρυναν με την αυτοθυσία τους το πεπρωμένο μας. “Το παράδειγμά τους φωτίζει το δρόμο της τιμής και του καθήκοντος εμάς των ζώντων να συνεχίσουμε τον αγώνα για την επικράτηση των δικαίων του λαού μας με πρώτο και κύριο στόχο την απαλλαγή της Κύπρου από την κατοχή”, είπε.\nΤα ονόματα και των πέντε ήταν για πολλά χρόνια στον κατάλογο των αγνοουμένων, της πιο συγκλονιστικής και, συνάμα, σκληρής πτυχής της τραγωδίας που έζησε ο τόπος μας το 1974, είπε ο κ. Φωτίου, ενώ ειδική αναφορά έκανε στις συνθήκες που έχασαν τη ζωή τους.